title: Reino Bäckman

text: Bäckman esiintyi muusikkona taiteilijanimellä Little Ray. Hänet nähtiin ravintolayhtyeen basistina elokuvissa "Sissit" (1963) ja "Hopeaa rajan takaa" (1963). Hän oli jonkin aikaa Erkki Ertaman yhtyeessä. Muusikkona hän oli monipuolinen, sillä basson ohella hän soitti muitakin instrumentteja sekä lauloi, sävelsi ja sanoitti. Bäckman työskenteli 1960-luvulla levy-yhtiö Westerlundin tuotantopäällikkönä. Myöhemmin hän oli EMI:n Suomen-osaston toimitusjohtaja. Bäckman sepitti suomenkieliset sanat moniin tunnettuihin käännöskappaleisiin, kuten ”Oi niitä aikoja”. Bäckman perusti vuonna 1973 oman levy-yhtiön Reeb Oy:n, jonka toimitusjohtajana hän toimi. Yhtiö julkaisi sekä kevyttä että klassista musiikkia. Yhtiön nimeksi vaihtui vuonna 1976 Polarvox.


title: Reino Bäckman

text: Disneylle Bäckman ohjasi ja suomensi sekä piirroselokuvien suomenkielisiä dubbauksia että LP-levyillä julkaistuja äänisatuja.Bäckmanin ohjaamista dubbauksista nykyään on käytössä ainoastaan vuoden 1974 "Robin Hood". Muut elokuvat jälkiäänitettiin Disneyn pyynnöstä uudestaan 1990-luvulla videojulkaisuja varten.


title: Reino Bäckman

text: Bäckman näytteli itse useita äänirooleja ohjaamissaan suomenkielisissä dubbauksissa, esimerkiksi "Robin Hoodissa" munkki Tuckia ja Pikku Johnia, "Viidakkokirjassa" Baloo-karhua ja "Aristokateissa" hovimestari Edgaria. Hän oli myös Nalle Puhin ensimmäinen suomenkielinen ääni.


title: Suomen YK-nuoret

text: Suomen YK-nuoret on suomalainen puoluepoliittisesti sitoutumaton nuorisojärjestö. Järjestön tavoitteena on levittää tietoa Yhdistyneiden kansakuntien toiminnasta toimimalla erityisesti nuorten ja opiskelijoiden keskuudessa, sekä edistää kansainvälistä yhteisymmärrystä ja kansojen rauhanomaista yhteistoimintaa. Suomen YK-nuoret on ainoa valtakunnallinen YK-nuorisojärjestö Suomessa. YK-nuoret tarjoaa nuorille mahdollisuuden kansalaisjärjestötoiminnan kautta kasvattaa tietämystä YK:iin liittyvistä aiheista ja laajemmin globaaleista kehityskysymyksistä sekä osallistua kansainväliseen toimintaan. Järjestö järjestää erilaisia keskustelu- ja esitelmätilaisuuksia, kansainvälisiä seminaareja, kampanjoita ja yhteistyöprojekteja.


title: Suomen YK-nuoret

text: Järjestö on perustettu vuonna 1967 ja sen nykyisenä (2018) puheenjohtaja toimii Jenni Ruotsalainen..


title: Suomen YK-nuoret

text: Suomen YK-nuoret on kattojärjestö, johon kuuluu kuusi jäsenjärjestöä. Näistä viisi on YK-nuorten paikallisjärjestöjä (Helsinki, Jyväskylä, Tampere, Turku ja Oulu), joiden lisäksi YK-nuorten alla toimii Suomen malli-YK-yhdistys "Finnish Model United Nations Society". YK-nuoret on Suomen Nuorisoyhteistyö - Allianssi ry:n, Kepa ry:n, Pohjola-Nordenin Nuorisoliiton, Anna Lindh -säätiön, sekä Suomen YK-liiton jäsenjärjestö.


title: Suomen YK-nuoret

text: YK-nuoret Alumni on Suomen YK-nuorten alumniyhdistys, jonka tarkoitus on tukea Suomen YK-nuorten toimintaa. Jäsenistö koostuu entisistä YK-nuorista ja jäsenjärjestöjen aktiiveista. Kansallisten jäsenjärjestöjen lisäksi Suomen YK-nuoret toimii United Nations Youth Associations Network, , sekä SDSN Youth -verkostoissa.


title: Suomen YK-nuoret

text: YK-nuorten varsinaiseksi jäseneksi voidaan hyväksyä rekisteröity yhdistys tai luonnollinen henkilö. Kannattajajäseneksi voi liittyä sekä luonnollinen henkilö tai oikeuskelpoinen yhteisö.


title: Suomen YK-nuoret

text: YK-nuorten liittohallitus hyväksyy ja erottaa jäsenet liittokokouksen päätöksellä kahden kolmasosan enemmistöllä. Liittohallitukseen kuuluu liittohallituksen puheenjohtaja, vähintään yksi varapuheenjohtaja, sekä 6–10 varsinaista jäsentä sekä heidän henkilökohtaiset varajäsenensä. Vähintään yhden liittohallituksen jäsenestä tulee olla edustettuna kustakin jäsenjärjestöstä. Liittohallituksen toimikausi kestää kalenterivuoden.


title: Arléta

text: Arléta (; oik. "Argyró-Nikoléta Tsápra", Αργυρώ-Νικολέτα Τσάπρα; 3. maaliskuuta 1945 Ateena – 8. elokuuta 2017 Ateena) oli kreikkalainen laulaja-muusikko, kirjailija ja kuvittaja.


title: Atsaseriini

text: Atsaseriini (AZA), "Sermyl" on eräs syöpälääke. Sitä on käytetty etenkin verisyöpien, kuten lasten akuuttien leukemioitten hoitoon. Atsaseriinin on korvannut myöhempänä atsatiopriini.


title: Atsaseriini

text: Atsaseriinin annostelu on yhdistelty merkaptopuriiniin (6MP), jonka vaikutusta se vahventaa. Atsaseriini on glutamiinin vastavaikuttaja eli antagonisti.


title: Atsaseriini

text: Alun perin oli atsaseriini onnistuttu eristämään "Streptomyces"-suvun aktinobakteerista.


title: Atsaseriini

text: Atsaseriinin kemiallinen kaava on CHNO, moolimassa 173.13 g/mol ja CAS-numero 115-02-6.


title: Suomen Hoivatilat

text: Suomen Hoivatilat on suomalainen kiinteistöyhtiö, joka on erikoistunut päiväkoti-, hoiva- ja palvelukiinteistöjen tuottamiseen, omistamiseen ja vuokraamiseen. Yritys on noteerattu maaliskuun 2017 alusta lähtien Helsingin pörssin päälistalla. Yrityksen osakkeilla käytiin tänä ennen vuosina 2016–2017 kauppaa Helsingin pörssin First North -kaupankäyntilistalla..


title: Suomen Hoivatilat

text: Vuonna 2016 Hoivatilat teki 7,4 miljoonan euron (2015: 3,8 milj.) liikevaihdolla 2,9 miljoonan euron (2015: 1,2 milj.) operatiivisen tuloksen. Vuoden lopussa yhtiön palveluksessa oli yhteensä 11 työntekijää (2015: 7).


title: Toivo Aalto-Setälä

text: Toivo Armas Aalto-Setälä (2. helmikuuta 1896 Köyliö – 3. huhtikuuta 1977 Rauma) oli suomalainen kihlakunnantuomari, laamanni ja kansallisen kokoomuksen kansanedustaja.


title: Toivo Aalto-Setälä

text: Aalto-Setälän vanhemmat olivat maanviljelijä Jooseppi Aalto ja Aina Sofia Setälä. Hän pääsi ylioppilaaksi 1915 ja valmistui lakitieteen kandidaatiksi 1921. Aalto-Setälä sai varatuomarin arvon 1923.


title: Toivo Aalto-Setälä

text: Aalto-Setälä toimi asianajajana Raumalla 1921–1930. Hän oli Rauman raastuvanoikeudessa ja maistraatissa nuorempana oikeusneuvosmiehenä 1922–1929 ja oikeuspormestarina 1930–1953. Tämän jälkeen hän oli Euran tuomiokunnan tuomarina Raumalla 1953–1959, Ulvilan tuomiokunnan tuomarina Porissa 1959–1966 ja lakiasiaintoimiston hoitajana Raumalla 1966–1970. Aalto-Setälä oli myös sotatuomarina 1942–1946, Rauman merenkulkukoulun opettaja sekä Länsi-Suomi-lehden vastaavana toimittajana 1932–1933, 1938 ja 1942. Hän sai pormestarin arvonmen 1954 ja laamannin arvonimen 1965.


title: Toivo Aalto-Setälä

text: Aalto-Setälä oli kansanedustajana 1927–1929 ja 1930–1933 edustaen Turun läänin pohjoista vaalipiiriä. Hän oli presidentin valitsijamiehenä vuosien 1950 ja 1956 presidentinvaaleissa ja toimi Rauman kaupunginvaltuuston puheenjohtajana 1941–1947. Aalto-Setälä kuului muun muassa kokoomuksen puoluevaltuuskuntaan ja Suomen reserviupseeriliiton hallitukseen.


title: Toivo Aalto-Setälä

text: Toivo Aalto-Setälä oli naimisissa vuodesta 1922 Katri Maria Horellin kanssa.


title: Karanko

text: Karanko on suomalainen sukunimi. Tunnettuja Karankoja:


title: Konrad Mägi

text: Konrad Vilhelm Mägi (1. marraskuuta 1878, Rõngu – 15. elokuuta 1925, Tartto) oli virolainen taidemaalari. Hänen Saarenmaalla maalaamansa maisemamaalaukset olivat Viron taiteen ensimmäiset modernit maisemamaalaukset.


title: Konrad Mägi

text: Mägi sai taiteellisen peruskoulutuksensa Tartossa vuonna 1899. Hän oli kiinnostunut myös urheilusta, teatterista ja viulunsoitosta.


title: Konrad Mägi

text: Taideopintojaan Mägi jatkoi Pietarissa vuosina 1903–1905, missä hänen opettajansa oli virolainen Amandus Adamson.Taideopintonsa hän jätti kesken. Vuonna 1906 Mägi oleskeli Ahvenanmaalla Önningebyn taiteilijasiirtokunnassa.Hän matkusti Pariisiin suorittamaan jatko-opintoja vuonna 1907. Pariisista hän matkusti Norjaan, missä oleskeli vuodet 1908–1910. Vuonna 1912 hän palasi Tarttoon, missä toimi taideopettajana vastaperustetussa Pallas- taidekoulussa.


title: Konrad Mägi

text: Ahvenanmaalla Mägi maalasi teoksia, jotka olivat jugend-tyyliä, mutta Pariisissa hän innostui impressionismista ja fauvismista. Vuoden 1918 paikkeilla Mägi omaksui ekspressionismin, joka hänen mielestään vastasi tunnetasolla parhaiten ajan levottomuuteen.


title: Konrad Mägi

text: 1920-luvun alussa Mägi aloitti uuden, vahvan luomiskauden. Sille inspiraation antoi Italiaan tehty matka. Ennenaikainen kuolema katkaisi uuteen vaiheeseen tulleen taiteilijanuran.


title: Konrad Mägi

text: Virossa on vuodesta 1979 alkaen, taiteilijan syntymäpäivänä 1. marraskuuta, jaettu Konrad Mägi- mitali. Se myönnetään ansioituneelle taidemaalarille.


title: Kauko Vahe

text: Kauko Vihtori Vahe (6. huhtikuuta 1920 Rauma – 7. kesäkuuta 1993 Rauma) oli suomalainen päätoimittaja, opetusneuvos ja toimitusjohtaja.


title: Kauko Vahe

text: Vaheen vanhemmat olivat sähköasentaja Vihtori Valfrid Vahe (Iso-Wahe) ja Aino Alina Sundvall. Hän pääsi ylioppilaaksi 1939.


title: Kauko Vahe

text: Vahe oli Satakunnan Kansan toimittajana 1941–1955 ja Yleisradion Porin ohjelmapäällkkönä 1952–1954. Hän oli sitten raumalaisen Länsi-Suomi-lehden 2. toimittajana 1953–1955 ja Länsi-Suomen päätoimittajana 1955–1980 sekä lehteä kustantaneen oy Länsi-Suomen toimitusjohtajana vuodesta 1958 alkaen ja yhtiön johtokunnan jäsenenä vuodesta 1965. Hän sai opetusneuvoksen arvon 1976. Vahe oli myös osakkaana Oy Länsi-Suomessa. Hän myi osakkeensa Satakunnan Kansalle vuonna 1985 kun Länsi-Suomi-lehden kustannusyhtiötä yritettiin vallata.


title: Mestareiden kisa 2015

text: Mestareiden kisa 2015 oli järjestyksessään 27. Mestareiden kilpailu. Kilpailu käytiin 20–21. marraskuuta Lontoon olympiastadionilla Lontoossa. Kilpailun voitti saksalainen Sebastian Vettel, joka päihitti finaalissa Tom Kristensenin lähtövoitoin 2–0.


title: Mägi

text: Mägi on virolainen sukunimi. Mägi tarkoittaa eestiksi mäkeä. Se on muun muassa seuraavien henkilöiden sukunimi:


title: L’École de la chair

text: L’École de la chair () on vuonna 1998 ensi-iltansa saanut Benoît Jacquotin ohjaama ranskalais-belgialais-luxemburgilainen eroottisesti latautunut romanttinen draamaelokuva, jonka pääosissa ovat Isabelle Huppert ja Vincent Martinez. Elokuva perustuu Yukio Mishiman romaaniin "Nikutai no gakkō" (肉体の学校, 1963), jonka pohjalta Jacques Fieschi sovitti elokuvan käsikirjoituksen. Fabienne Vonier oli elokuvan tuottajana.


title: L’École de la chair

text: "L’École de la chair" sai ensi-iltansa vuoden 1998 Cannesin elokuvajuhlilla, missä se kilpaili pääkilpailussa parhaan elokuvan Kultaisesta palmusta. Isabelle Huppert sai roolisuorituksestaan parhaan naispääosan César-ehdokkuuden.


title: L’École de la chair

text:
"L’École de la chair" sijoittuu Pariisiin ja kertoo eronneesta muotitalon omistajasta, Dominiquesta (Isabelle Huppert), joka aloittaa intohimoisen mutta horjuvan rakkaussuhteen häntä paljon nuoremman Quentin-nimisen baarimikon (Vincent Martinez) kanssa, vaikka heillä on täysin erilainen sosiaalinen status.
"L’École de la chair" sai ensi-iltansa Ranskassa, Cannesin elokuvajuhlilla toukokuussa 1998. Elokuva sai teatteriensi-iltansa Ranskassa 18. marraskuuta 1998 ja oli Pyramide Distributionin teatterilevittämä. Elokuva keräsi Ranskassa teatterikierroksensa aikana 143 217 katsojaa ja tuotti yhteensä 1 231 072 dollarin lipputulot. Elokuva sai ensi-iltansa Belgiassa 25. marraskuuta 1998 ja oli Progres Filmsin teatterilevittämä. "L’École de la chair" esitettiin myös muun muassa vuoden 1998 Toronton elokuvajuhlilla Kanadassa.


title: L’École de la chair

text: "L’École de la chair" on saanut elokuvakriitikoilta myönteisen vastaanoton. Rotten Tomatoes -sivuston mukaan 72% kriitikoista on antanut elokuvalle positiivisen arvosanan 6/10 keskiarvolla. Keräys perustuu 18 arviointiin. 731 käyttäjästä 58% on antanut elokuvalle positiivisen arvosanan 3,4/5 keskiarvolla. Metacritic-sivuston mukaan 15 arvostelun perusteella elokuva on saanut 68 pistettä sadasta mahdollisesta. Internet Movie Databasen 1 281 käyttäjää on antanut elokuvalle keskiarvon 6,8/10.


title: Bringer of Pain

text: Bringer of Pain on suomalaisen metalliyhtye Battle Beastin neljäs studioalbumi, joka julkaistiin 17. helmikuuta 2017 levymerkillä Nuclear Blast. Albumi on edeltäjiinsä nähden duurivoittoisempi kokonaisuus, ja se on Battle Beastin ensimmäinen uudella kokoonpanolla sen vakinaistettua aiemmin livekitaristina toimineen Joona Björkrothin yhtyeessä. Björkroth on myös osallistunut merkittävästi kappaleiden sävellystyöhön. Albumi nousi julkaisuviikollaan 8/2017 Suomen virallisen albumilistan ykköseksi.


title: Bringer of Pain

text: Albumilta julkaistiin singlet ”King for a Day” sekä ”Familiar Hell”. Molemmista kappaleista kuvattiin musiikkivideot.


title: Pauli Uusi-Kilponen

text: Pauli Uusi-Kilponen (s. 1952 Rauma) on suomalainen päätoimittaja ja toimitusjohtaja.


title: Pauli Uusi-Kilponen

text: Uusi-Kilponen oli työssä Rauman satamassa varastokirjurina ja satamatyönjohtajana 1973–1980 mutta toimi jo samalla freelance-toimittajana. Hän perusti vuonna 1979 yhdessä veljensä, sähköasentaja Vesa Uusi-Kilposen, toimittaja Kari Värjyn ja faktori Jouko Kallilan kanssa Raumalle Uusi Rauma -nimisen kaupunkilehden. Hän oli lehden palveluksessa vakinaisena toimittajana vuodesta 1984 vuoteen 1987 saakka, jolloin hän lähti Torontoon Kanadaan. Uusi-Kilponen oli Kanadassa parin vuoden ajan Yleisradion, Turun Sanomien ja Ilta-Sanomien kirjeenvaihtajana. Suomeen palattuaan hän oli ensin Uusi Rauma -lehden päätoimittajana ja sitten Janton Oy:ssä Turkulainen ja Riihimäen Sanomat -paikallislehtien vastaavana päätoimittajana ja lisäksi jälkimmäisen lehden toimitusjohtajana.


title: Pauli Uusi-Kilponen

text: Uusi-Kilponen oli Raumalla ilmestyvän Länsi-Suomi-lehden päätoimittajana 1996-2007 ja lehteä kustantavan Oy Länsi-Suomi yhtiön toimitusjohtajana 1999–2007. Hän on Hämeenlinnassa ilmestyvän Hämeen Sanomien päätoimittaja, Hämeen Sanomat Oy:n toimitusjohtaja ja vuodesta 2013 myös Aina Group Oyj:n toimitusjohtaja. Uusi-Kilponen ilmoitti jo kesällä 2016 jäävänsä pois päätoimittajan tehtävästä, mutta seuraajaa ei löytynyt, ja hän on sittemmin jatkanut tehtävässä. Hän on myös Hämeen Sanomat Oy:n toimitusjohtaja ja Aina Gourpin johtoryhmän puheenjohtaja.


title: Juantehtaan koulu

text: Juantehtaan koulu on alakoulu Kuopion Juankoskella. Perinteisen nimen omaavassa rakennuksessa ovat opiskelleet 1–6 luokkalaiset keväästä 2016 asti.


title: Juantehtaan koulu

text: Rakennuksessa toimii myös Kuopion konservatorio sekä kansalaisopisto. Musiikki- ja kansalaisopisto käyttävät tiloja iltaisin. Alakerrassa ovat tekstiili- ja teknisen käsityön luokat ja opettajainhuone. Keskikerroksessa on liikuntasali ja luokkatiloja. Oppilaat käyvät syömässä Ruukinkoulun agorassa.


title: Samoista soluista

text: Samoista soluista on IKINÄ-yhtyeen esikoisalbumi, joka julkaistiin 17. helmikuuta 2017 levymerkillä Sakara Records. Albumin ensimmäinen single ”Magic Mike” julkaistiin 10. kesäkuuta 2016, ja siitä kuvattiin musiikkivideo. Toinen single ”#elämää” julkaistiin 30. syyskuuta 2016 ja kolmas sekä viimeinen single ”Et pelkää” ilmestyi 27. tammikuuta 2017.


title: Samoista soluista

text: Yhtye teki albumin julkaisun tiimoilta helmikuussa 2017 yhteisen ”Kakara Tour” -kiertueen Apina-yhtyeen kanssa.


title: Samoista soluista

text: Albumi debytoi Suomen virallisen listan sijalla 26.


title: Cali P.

text: Cali P. (oikealta nimeltään Pierre Nanon, s. 1985 Guadeloupe) on sveitsiläinen reggae- ja dancehall-artisti. Hän on kotoisin Guadeloupelta, Karibialta.


title: Cali P.

text: Pierre Naon syntyi 1985, Guadeloupen saaristossa. Hän aloitti rumpujen soittamisen jo 3-vuotiaana ja kirjoitti ensimmäiset kappaleensa 14-vuotiaana. Hänen perheensä muutti Sveitsiin, kun hän oli pieni. Musiikkiuransa hän aloitti vuonna 2000.


title: Ikinä

text: Ikinä on kouvolalainen yhtye, joka yhdistelee musiikissaan 2000-luvun metallimusiikkia, pop-musiikkia, rockia sekä punkia. Yhtyeen perustivat laulajat Katariina ja Tuuli sekä rumpali Santeri, ja myöhemmin siihen liittyivät kitaristi Samuli sekä basisti-tuottaja Lauri. Yhtye luonnehtii itseään tiiviiksi, kovatahtoiseksi ja musiikissaan vastakohtia hyödyntäväksi kollektiiviksi.


title: Ikinä

text: Yhtye haki musiikillista tyyliään useita vuosia, kunnes se vakiinnutti sen nykyiseensä loppuvuodesta 2015, ja kappale ”Terapiaa” äänitettiin. Sakara Recordsin toimitusjohtaja Tuomo Saikkonen kuuli kappaleen ja tarjosi yhtyeelle levytyssopimusta vielä samana päivänä. Yhtye solmi levytyssopimuksen marraskuussa 2015, ja kappale julkaistiin sellaisenaan 12. helmikuuta 2016.


title: Ikinä

text: Yhtyeen esikoisalbumi "Samoista soluista" julkaistiin 17. helmikuuta 2017.


title: Ikinä

text: Yhtye soitti Helsingin Virgin Oilissa kaksi uutta, ennenkuulematonta kappaletta "Sahara" ja "Turbounelmii" 19.8.2017


title: Lalibelan kalliokirkot

text: Lalibelan kalliokirkot ovat Lalibelan kaupungissa Etiopiassa sijaitsevat 11 kallioon kaiverrettua kirkkoa. Perinteisesti on ajateltu, että ne rakennettiin kuningas Lalibelan valtakaudella 1181–1221. Arkeologisten todisteiden perusteella kirkot rakennettiin viidessä vaiheessa 700–1200-lukujen aikana.


title: Lalibelan kalliokirkot

text: Lalibelan kalliokirkot on kaiverrettu kallioon noin 2 630 metrin korkeuteen. Ne sijaitsevat Lalibelan kaupungissa Ābune Yosēf -vuoren juurella.


title: Lalibelan kalliokirkot

text: Lalibelassa on kaksi viiden kirkon ryhmää ja yksittäinen Biete Ghiorgisin kirkko. Pohjoiseen ryhmään kuuluvat Biete Golgotha Mikael, Biete Mariam, Biete Denagel, Biete Maskal ja Biete Medhani Alen. Eteläiseen ryhmään kuuluvat Biete Lehem, Biete Gabriel Rafael, Biete Abba Libanos, Biete Amanuel ja Biete Qeddus Mercoreus.


title: Lalibelan kalliokirkot

text: Kallio, johon kirkot on rakennettu, koostuu pääosin kahdentyyppisestä vulkaanisesta basaltista. Rakentajat merkitsivät ensin rakennusten ulkoreunat ja sen jälkeen alkoivat kaivertaa rakennusta irti kalliosta. Normaalisti rakennukset tehdään lattiasta kattoon, mutta Lalibelan kalliokirkoissa lattiat rakennettiin viimeiseksi.


title: Lalibelan kalliokirkot

text: Kirkot ovat pohjakaavaltaan basilikan tai ristin muotoisia. Niissä kirkoissa, joissa se on geologisesti ollut mahdollista, on käytetty ortodoksista perinnettä, jossa sisäänkäynti on läntisellä, pohjoisella ja eteläisellä julkisivulla.


title: Lalibelan kalliokirkot

text: Ovi- ja ikkuna-aukoissa on todisteita useista arkkitehtuurin tyyleistä. Eräs tyyli on perintöä Aksumin kuningaskunnasta, joka hallitsi Etiopiaa ja Eritreaa noin 100–900-luvuilla.


title: Lalibelan kalliokirkot

text: Etiopialaisen perinteen mukaan kirkot rakennettiin kuningas Lalibelan valtakaudella. Lalibela hallitsi Etiopiassa noin 1181–1221, ja hänen hagiografiansa mukaan hän kaiversi kirkot enkelien avulla 24 vuodessa.


title: Lalibelan kalliokirkot

text: 2000-luvun alussa tehtyjen arkeologisten tutkimusten perusteella Lalibelan kirkot rakennettiin viidessä vaiheessa 700–1200-lukujen aikana. Rakennusryhmä saatin valmiiksi 1200-luvun alkupuolella Lalibelan aikoihin.


title: Lalibelan kalliokirkot

text: Vaikka rakennukset ovatkin nykyään kirkkoja, niin niistä varhaisimmat, Biete Mercoreus ja Biete Gabriel Rafael, olivat todennäköisesti alkujaan joko kuninkaallisia palatseja tai linnoituksia. Kalliokirkkoja on käytetty 1100-luvun jälkeen jatkuvasti uskonnollisiin tarkoituksiin.


title: Lalibelan kalliokirkot

text: Lalibelan kirkot on otettu suojelukohteiksi 1900-luvulla. Ne kuuluivat 1960-luvulla ensimmäisiin World Monuments Fundin rahoittamiin entisöimisprojekteihin. Kirkot olivat myös yksi kahdestatoista ensimmäisestä Unescon maailmanperintökohteesta, kun ne valittiin listalle vuonna 1978. WMF ja Unesco ovat vuodesta 2007 lähtien tehneet yhteistyötä kirkkojen säilyttämiseksi. Neljälle kirkolle rakennettiin tuona vuonna vesisateelta suojaava katos.


title: Joogamatto

text: Joogamatto on joogassa käytetty harjoitusalusta. Sen tarkoituksena on estää liukuminen sekä toimia pehmikkeenä ja suojana joogaharjoituksen aikana. Nykyiset joogamatot ovat yleensä 200-250 cm pitkiä ja 60-80 cm leveitä. Niiden paksuus vaihtelee 2,5-7 mm välillä. Modernin pitävän joogamaton kehitti ensimmäisenä joogaopettaja Angela Farmer.


title: Joogamatto

text: Hindujen pyhän kirjoituksen "Bhagavad Gitan" 11. kappaleessa jumala Krishna kertoo, että joogaan ja meditaatioon sopivia alustoja ovat pyhä kusha-ruoho, hirven tai tiikerin talja ja kangas. Pyhiin "Kulamārgan" kirjoituksiin kuuluvassa "Kulārṇava-tantrassa" suositeltuja alustoja ovat puuvillaiset, villaiset ja kankaiset alustat sekä hirven, tiikerin ja leijonan taljat. Kirjoituksessa kehotetaan välttämään bambusta, kivestä, maasta, puusta, ruohosta ja versoista koostuvia alustoja.


title: Cecilia Damström

text: Cecilia Damström (s. 28. heinäkuuta 1988 Helsinki) on suomalainen säveltäjä.


title: Cecilia Damström

text: Damström on opiskellut säveltämistä Tampereen ammattikorkeakoulussa (2008–2014) ja Musikhögskolan i Malmössä (2014–2015) Hannu Pohjannoron ja Luca Francesconin johdolla.


title: Cecilia Damström

text: Damström voitti vuonna 2016 jaetun ensimmäisen palkinnon International Vocal Espoon järjestämässä kuorosävellyskilpailussa, International Linköpings Studentsångare Composition -palkinnon ja International Josef Dorfman Composition Competition. Hänen teoksiaan on esitetty festivaaleilla, esimerkiksi Tampereen biennaalissa(2010, 2012 ja 2014), Avanti!n kesäfestivaalilla.


title: Perodua

text: Perodua on Malesian toiseksi suurin autonvalmistaja Protonin jälkeen. Yhtiö on perustettu vuonna 1993 ja se on erikoistunut pienempien autojen valmistamiseen. Yhtiössä ei käytetä itse valmistettuja komponentteja, vaan se on alusta asti käyttänyt Daihatsun osia, koska tämä omisti yhtiöstä 20 prosenttia.


title: Iiris (Apinan albumi)

text: Iiris on rap metal -yhtye Apinan toinen studioalbumi. Se julkaistiin 27. tammikuuta 2017 levymerkillä Sakara Records. Sen on tuottanut Mikko Mäkitalo ja sen on miksannut esikoisalbumin tapaan Tesseractin kitaristi Acle Kahney. Yhtye laajentaa albumilla repertuaariaan myös metallin ja hip hopin ulkopuolelle. Kappaleiden sanoitukset liittyvät esikoisalbumia vahvemmin yhteiskuntaan ja sen epäkohtiin, ja ne liittyvät vahvemmin laulaja-sanoittaja Pessi Pesosen henkilökohtaiseen elämään.


title: Iiris (Apinan albumi)

text: Yhtye tekee albumin julkaisun tiimoilta helmikuussa 2017 yhteisen ”Kakara Tour” -kiertueen IKINÄ-yhtyeen kanssa.


title: Iiris (Apinan albumi)

text: Viihdesivusto Imperiumin Samuli Keskitalo antoi albumille kuusi tähteä kymmenestä. Hän piti albumia vaihtelevana kokonaisuutena, joka sisältää tarttuvuuden ja räiskyvyyden ohessa tunteita herättämättöntä soitantaa. Hän piti säkeistöjä flegmaattisina ja muutamia kertosäkeitä pelastavina vastapainoina.


title: Rukousmatto

text: Rukousmatto on muslimien käyttämä matto, jolle he polvistuvat rukoilemaan. Maton tarkoituksena on olla puhdas ja rajattu rukouspaikka. Se voi olla yksivärinen, kuviollinen tai siinä voi olla Islamin pyhiä paikkoja esittävää kuvastoa. Maton kuvitusta on tarkoitus tarkastella vain yhdestä suunnasta, sillä muslimit polvistuvat rukoillessaan aina Mekkaa kohti.


title: Choose Death

text: Choose Death on punkyhtye Black Magic Sixin neljäs studioalbumi. Se julkaistiin 7. huhtikuuta 2017 levymerkillä Svart Records.


title: Anna Lisa Jermen

text: Anna Lisa Jermen myös Järmén (27. maaliskuuta 1770, Naantali – 11. maaliskuuta 1799, Turku) oli suomalainen käsityöläinen. Hän oli merimiehen vaimo, joka elätti perhettään taloudellisesti menestyksekkäällä käsityöläistuotannolla.


title: Anna Lisa Jermen

text: Anna Lisa oli ehtinyt olla naimisissa kahden merimiehen kanssa kuollessaan 28-vuotiaana keuhkotautiin Turussa. Hänen ensimmäinen puolisonsa Henrik Ambolin kuoli kesäkuussa 1796 keuhkotautiin ja Anna Lisa jäi leskeksi yhdessä kahden tyttärensä kanssa. Hän solmi seuraavan avioliiton kuopiolaisen merimiehen Wilhelm Sparfvenin kanssa 1797. Anna Lisan kuollessa hänen jäämistössään oli suuret varastot sukkia ja erihintaisia kankaita. Hän oli onnistunut keräämään varallisuutta myös kaupunkiasuntoon Turussa. Jäämistöön kuului myös koruja ja edustavia vaatteita, jotka yhdessä muun omaisuuden kanssa kertoivat menestyksekkäästä liiketoiminnasta.


title: Anna Lisa Jermen

text: Vanhemmat porvari Johan Jermen ja Stina Matsintytär. Ensimmäinen puoliso vuonna 1791 merimies Henrik Ambolin (1752–1796). Lapset liitosta Anna Catharina (synt. 1793) ja Maria Christina (synt. 1795). Toinen puoliso vuonna 1797 merimies Wilhelm Sparfven.


title: Slack

text: Slack on hajautettujen ryhmien ja organisaatioiden sisäiseen viestintään suunnattu pikaviestintäsovellus.


title: Slack

text: Slack-ryhmän sisällä voi keskustella sekä yksityisesti yksittäisen käyttäjän kanssa että ryhmäviestiä usean käyttäjän kanssa tai perustaa kanavan, jolla keskustelu on tarkoitus suunnata esimerkiksi tietyn aihealueen pariin. Slack tarjoaa useita liitännäisiä ulkoisiin palveluihin kuten Dropboxiin, Twitteriin ja Herokuun. Liittännäisten avulla voi vähentää esimerkiksi automaattisia sähköpostiviestejä erinäisistä palveluista jokaisen käyttäjän sähköpostilaatikkoon.


title: Slack

text: Slack tarjoaa myös väylän IRC-käyttäjille liittyä Slack-IRC-gatewayn avulla IRC-asiakassovelluksella Slack-ryhmään. Slack muodostaa oman IRC-palvelimen johon voi liittyä käytännössä millä vain IRC-asiakassovelluksella. Jotkin avoimen lähdekoodin organisaatiot, kuten esimerkiksi Wordpress.org ovat hylänneet IRC käytön ja siirtyneet Slackiin, koska Slackin käytön aloittaminen on huomattavasti helpompaa IRC:n verrattuna. Slack tarjoaa myös VoIP-puhelut ja tiedostonjako-ominaisuudet.


title: Slack

text: Aktiivisia käyttäjiä Slackilla on keskimääräisesti päivittäin 4 miljoonaa, viikoittain 5,8 miljoonaa ja maksavia asiakkaita 1,25 miljoonaa. Myös Fortune 100 yrityksistä 77% käyttää Slackia.


title: Augsburgin raitiotieliikenne

text: Augsburgin raitiotieliikenne on raitiotiejärjestelmä, jota käytetään Augsburgin alueella.


title: Augsburgin raitiotieliikenne

text: Kaupungin ensimmäinen joukkoliikenneväline oli vuonna 1881 avattu hevosraitiotie. 16,4 kilometriä pitkä linja ulottui Perlachturmilta päärautatieasemalle. Linjalla ei ollut yhtään pysäkkiä, vaan kyytiin noustiin heiluttamalla kuljettajalle kättä.


title: Augsburgin raitiotieliikenne

text: Raitiotieverkon sähköistäminen aloitettiin 1800-luvun lopulla, jolloin ensimmäiset sähkövaunut kulkivat Göggingenistä Oberhauseniin sekä Perlachista Lechhauseniin. Vuonna 1898 sähköistetyt linjat kasvattivat suuresti matkustajamääriä ja ensimmäisenä vuonna modernisoituja linjoja käytti 5,5 miljoonaa matkustajaa.


title: Augsburgin raitiotieliikenne

text: Vuonna 1908 raitiotie kunnallistettiin ja sen toiminta siirtyi Augsburgin kaupungille. Toimintaa pyöritti täten vastaperustettu Städtische Straßenbahn Augsburg.


title: Augsburgin raitiotieliikenne

text: Toinen maailmansota vaurioitti kaupungin rataverkkoa merkittävästi ja toiminta pystyttiin käynnistämään uudestaan kesäkuussa 1945 ainoastaan osittain.


title: Augsburgin raitiotieliikenne

text: 1960-luvulla linja-autolinjat syrjäyttivät osittain raitiotien liikennöinnin, kun linjat 5 sekä 6 siirtyivät linja-autoliikennöinnin alaisuuteen. Seuraavan vuosikymmenen lopulla liikennöinnin solmukohdaksi vakiintunutta Königsplatzia remontoitiin mittavasti vastaamaan ajan liikennöintiä.


title: Augsburgin raitiotieliikenne

text: 1990-luvulla raitiotietä laajennettiin taas vuorostaan, kun kaupunkiin avattiin uusi linja 3. Lisäksi vuosituhannen vaihteen jälkeen kaupunki käynnisti mittavan liikkumista helpottavan projektin, johon kuului muun muassa Königsplatzin kunnostus, linjan 1 laajennus, sekä linjojen 5 sekä 6 uudelleenrakennus.


title: Imri Ziv

text: Imri Ziv ( אימרי זיו) (s. 12. syyskuuta 1991 Hod HaSharon, Israel) on israelilainen laulaja ja ääninäyttelijä, joka edusti Israelia vuoden 2017 Euroviisuissa Kiovassa, sen jälkeen kun hän voitti "HaKokhav HaBan" (Kilpailu, jossa valitaan Israelin euroviisuedustaja) 13. helmikuuta 2017.


title: Imri Ziv

text: Imri toimi taustalaulajana molemmissa Israelin esityksissä vuonna 2015 ja vuonna 2016, jotka molemmat esitykset pääsivät myös finaaliin asti. Hän kilpaili myös "HaKokhav HaBan" 4. tuotantokaudella ja voitti kappaleella "Because of You". Imri Zivin euroviisukappale on nimeltään "I Feel Alive".


title: Munakari (Yyteri)

text: Munakari on Porissa Yyterin hiekkarannan edustalla sijaitseva saari, joka on osa Selkämeren kansallispuistoa. Sen pinta-ala on 1,6 hehtaaria. Meriveden ollessa tavallista matalammalla Munakariin on mahdollista kävellä noin puolen kilometrin pituista "Munakarin säikkä" -nimistä särkkää pitkin. Liikkuminen Munakarilla ja sinne johtavalla kannaksella on kuitenkin kielletty 1.4.–31.7. välisenä aikana lintujen pesimärauhan vuoksi.


title: Death Grips

text: Death Grips on vuonna 2010 perustettu Yhdysvaltalainen kokeellinen hip-hop yhtye jonka jäseninä toimivat MC Ride (laulu), Zach Hill (rummut, tuottaja) sekä Andy Morin (syntikka, apulaistuottaja). Vuonna 2015 "The Skinny-"lehti kehui yhtyeen olevan "2000-luvun ensimmäinen oikeasti merkittävä bändi."


title: Death Grips

text: Vuoteen 2017 mennessä Death Grips oli julkaissut 32 musiikkivideota.


title: Death Grips

text: Heti perustamispäivänään (21. joulukuuta 2010) yhtye äänitti ensimmäisen kappaleensa "Full Moon (Death Classic)". Seuraavana vuonna 8. maaliskuussa Death Grips julkaisi omakustanteisesti debyytti EP.nsä nimeltä "Death Grips," jonka pystyi lataamaan ilmaiseksi yhtyeen nettisivuilta. Pian perässä 25. huhtikuuta julkaistun "Exmilitary" mixtapen pystyi myös vapaasti lataamaan digitaalisena. Metacritic arvosteli "Exmilitaryn" ruhtinaallisin 82 pistein.


title: Death Grips

text: 21. huhtikuuta 2012 Death Grips julkaisi "The Money Store" albuminsa ja saman vuoden 1. lokakuussa "No Love Deep Web"in (tyylitelty "NØ LØVΣ DΣΣP WПB" tai "NO LOVE DEEP WEB"). Viimeksi mainitun levyn kansikuva herätti paljon huomiota ja keskustelua - albumin kannessa koreilee kuva Zach Hillin erektion saavuttaneesta peniksestä johon on kirjoitettu mustalla tussilla albumin nimi. Kansikuva on sensuroitu monessa verkostossa ja yhteydessä, mm. Spotifyssä.


title: Death Grips

text: Vuoden 2013 maaliskuussa bändi julkaisi Youtube kanavallaan "mysteerisiä" "No Hands" videoita sekä "Lock Your Doors-"kappaleen musiikkivideon. Samana vuonna 13. joulukuuta he julkaisivat kolmannen albuminsa, "Government Plates."


title: Death Grips

text: Death Grips julkaisi "The Money Store" albuminsa ilmaiseksi nettisivuillaan sen aikaisen levy-yhtiönsä Epic Recordsin "selän takana", jätti ilmaantumatta omaan konserttiinsa, peruutti vuoden 2012 kansainvälisen kiertueensa sekä useita muita keikkoja - bändi oli saavuttanut hieman epävakaan maineen. 8. kesäkuuta 2014 yhtyeen Facebook sivuille puolestaan ilmestyi valokuva nenäliinasta johon oli kirjoitettu seuraava teksti;


title: Death Grips

text: Yhtye kuitenkin jatkoi toimintaansa ja julkaisi 4. tammikuuta 2015 instrumentaalisen soundtrack levynsä "Fashion Week" jonka kappaleen sanat muodostavat lauseen "JENNY DEATH WHEN" (viittaten bändin pian julkaistavan "The Powers That B" albumin toiseen levyyn). Kahdessa osassa julkaistu "The Power That B" - niminen yhtyeen debytti tupla-albumi julkaistiin kokonaisena teoksena 31. maaliskuuta 2015. Saman vuoden kesäkuussa bändin kotisivuilla julkaistiin Hillin ja Morin yhteisen The I.L.Y.`s nimisen yhtyeen debytti studio albumi "I've Always Been Good at True Love."


title: Death Grips

text: Vuonna 2016 Death Grips julkaisi sekä "Interview 2016" EP.n (22. maaliskuuta) että "Bottomless Pit" albumin (6. toukokuuta).


title: Death Grips

text: 22. toukokuuta 2017 Death Grips julkaisi 22 minuuttia pitkän singlen ja videon nimeltä "Steroids (Crouching Tiger Hidden Gabber Megamix)."


title: Death Grips

text: Maaliskuussa 2018 bändi ilmoitti "Year of the Snitch" nimisen uuden albumin ilmestyvän heidän omien sanojensa mukaan "pian" ("coming soon"). Huhtikuussa yhtye julkaisi tulevan levyn kappaleiden nimet joista ""Streaky"", ""Black Paint"" sekä ""Flies"" julkaistiin toukokuussa heidän YouTube kanvallaan musiikkivideoiden kera.


title: Death Grips

text: Suomessa Death Grips on nähty esiintymässä vuoden 2017 Flow festivaaleilla.


title: Death Grips

text: Zach Hillin on kerrottu työstävän elokuvaa vuodesta 2013 alkaen. Yhtyeen jäsenet ovat sanoneet, etteivät Hillin elokuva ja Death Grips liity toisiinsa.


title: Death Grips

text: Death Grips on hyvin tunnettu yhtyeen vokalistin MC Riden (oik. Stefan Corbin Burnett) tummanpuhuvista ja arvoituksellisista lyrikoista sekä aggressiivisesta ja intensiivisestä räppäystyylistään jota mm. Rolling Stone on kuvaillut "hardcore punkin ja spoken word-esityksen sekoitukseksi." Myös yhtyeen erittäin fyysisestä ja lavaesiintymisestä sekä synkistä, rajuista ja visuaalisista musiikkivideoista on tullut heidän tavaramerkkinsä.


title: Death Grips

text: Yhtyeen genrejä on mm. elektroninen musiikki, noise, rap, punk-rap, hip-hop, kokeellinen hip-hop, industrial.


title: Pas de scandale

text: Pas de scandale on vuonna 1999 ensi-iltansa saanut Benoît Jacquotin ohjaama ranskalainen draamaelokuva, jonka pääosia näyttelevät Fabrice Luchini, Isabelle Huppert ja Vincent Lindon. Elokuvan käsikirjoittivat Benoît Jacquot ja Jérôme Beaujour ja tuottivat Georges Benayoun ja Philippe Carcassonne.


title: Pas de scandale

text: "Pas de scandale" sai ensi-iltansa vuoden 1999 Venetsian elokuvajuhlien pääkilpailussa, jossa Benoît Jacquot oli ehdokkaana parhaan elokuvan Kultaisen leijonan saajaksi.


title: Pas de scandale

text:
Merkittävä liikemies Grégoire Jeancourt (Fabrice Luchini) vapautuu vankilasta, jonne hän oli joutunut talousrikoksesta. Hän palaa kotiin vaimonsa Agnèsin (Isabelle Huppert) ja lastensa luokse, mutta perhe ja ystävät hämmentyvät Grégoiren täysin muuttuneen persoonan vuoksi.
"Pas de scandale" kuvattiin Pariisissa ja Arrasissa 4 960 000 euron budjetilla. Elokuvan tuotantoyhtiöinä olivat Ciné B, France 3 Cinéma ja IMA Films.


title: Pas de scandale

text: "Pas de scandale" sai ensi-iltansa Italiassa, Venetsian elokuvajuhlilla 5. syyskuuta 1999. Elokuva kiersi lisäksi useita muita elokuvajuhlia, kuten vuoden 1999 Toronton elokuvajuhlat Kanadassa. Elokuva sai ensi-iltansa Ranskassa 20. lokakuuta 1999 ja oli Pathé Distributionin teatterilevittämä. "Pas de scandale" keräsi Ranskassa teatterikierroksensa aikana 279 833 katsojaa ja sai ranskalaisilta elokuvakriitikoilta lähinnä myönteisen vastaanoton.


title: Pas de scandale

text: "Pas de scandale" julkaistiin Ranskassa DVD:lle 31. lokakuuta 2000.


title: Icom

text: Icom tai ICOM voi viitata johonkin seuraavista:


title: Vihan veljet

text: Vihan veljet oli Suomessa 1920-luvulla toiminut salaseura, jonka aate oli venäläisvastaisuus, ”ikuinen ryssäviha”. Sen loi Elmo E. Kaila, ja siihen kuului muun muassa pappi ja Suur-Suomen haaveilija Elias Simojoki. Sitä on sanottu niin Akateemisen Karjala-Seuran sisärenkaaksi kuin sen kanssa limittäin toimivaksi järjestöksikin. Salaseuraan kuuluvilla oli jäsenyyden tunnuksena pyöreä hopeinen rintanappi ”Pirua ja ryssää vastaan”, jossa on ristikkäin sapeli ja tikari. Seura oli lyhytikäinen, mutta vaikutus säilyi.


title: Polaris (jäänmurtaja)

text: Polaris on 2016 valmistunut suomalainen jäänmurtaja. Sitä operoi Suomen valtion omistama Arctia.


title: Polaris (jäänmurtaja)

text: Aluksen rakentaja on Arctech Helsinki Shipyard ja se on telakan mukaan maailman ensimmäinen jäänmurtaja, joka voi käyttää polttoaineenaan vähärikkisen dieselin lisäksi nesteytettyä maakaasua.


title: Polaris (jäänmurtaja)

text: Turkulainen ILS on osallistunut aluksen kehittämiseen.


title: Sari-Liia Tonttila

text: Sari-Liia Tonttila on viestintätoimisto Ahjo Communications Oy:n toimitusjohtaja ja partneri. Tonttila on Markkinoinnin, teknologian ja luovuuden liitto MTL ry:n hallituksen jäsen ja MTL Viestintätoimistot -toimialayhdistyksen hallituksen puheenjohtajana sekä kansainvälisen viestintätoimistojen kattojärjestön ICCO:n hallituksen jäsen.


title: Sari-Liia Tonttila

text: Aiemmin Tonttila on työskennellyt muun muassa Viestintätoimisto Anfangilla (1989–1991), Yleisradiolla (1991–1993), Kuuloliitolla (1994) ja Merger Communicationsilla (1995). Vuonna 1996 Tonttila perusti oman viestintätoimiston nimeltä Sanafor.  Yhtiö fuusioitui AC-Tiedotuksen kanssa vuonna 2006. Uusi yhtiö sai nimekseen AC-Sanafor.  Vuonna 2016 yhtiö muutti nimensä Ahjoksi. Ahjo Communications on viestintätoimistoketju Weber Shandwickin edustaja Suomessa.


title: Kuntien asiantuntijat - KUMULA

text: Kuntien asiantuntijat - KUMULA on Akavan Erityisalojen jäsenyhdistys, joka edustaa kuntien keskushallinnon ja kirjastotoimen työntekijöitä. Hallituksen puheenjohtaja vuonna 2017 on Salla Palmi-Felin.


title: Äimäjärvi (Hämeenlinna)

text: Äimäjärvi on Kanta-Hämeessä Hämeenlinnan Kalvolan ja Hattulan välisellä rajalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Äimäjärvi on osa Äimäjärven aluetta.


title: Äimäjärvi (Hämeenlinna)

text: Järven pinta-ala on 858 hehtaaria ja sen vedenpinnan korkeus on 81,8 metriä meren pinnan yläpuolella. Järvi on 10,3 kilometriä pitkä, 2,6 kilometriä leveä ja sillä on kaksi erilaista järviallasta. Kutilasta luoteeseen järvi on yli 6 kilometriä pitkä ja alle kilometrin kapea. Kutilasta etelään aukeaa Rastinselkä, joka on 3,5 kilometriä pitkä ja alle 2 kilometriä leveä. Järvellä on kahdeksan saarta, jotka Kuoresaarta lukuun ottamatta ovat pieniä luotoja. Autio Kuoresaari on 200 metriä pitkä ja yli 60 metriä leveä ja se sijaitsee alle 100 metrin päässä Rastinselän itärannasta. Järvi on luodattu ja sen keskisyvyys on vain kolme metriä. Syvin kohta on lähes 10 metriä syvä ja se sijaitsee aivan Kuoresaaren edustalla alle 200 metrin päässä rannasta. Järveen laskee yli 20 pelto-ojaa, joista Totunoja, Kupparinoja, Valkosenoja, Myllyoja (eteläinen) ja Savijoki ovat huomattavimmat. Keihäsjärven laskuoja Myllyoja (kahdesta samannimisestä se pohjoisin) yhtyy Totunojaan aivan sen alajuoksulla. Järven laskujoki on Oikolanjoki, joka lähtee järven luoteispäästä ja virtaa seitsemän kilometrin päässä Saarioisjärven läpi ja laskee sitten Vanajaveden Rautunselkään.


title: Äimäjärvi (Hämeenlinna)

text: Järven rantaviivan pituus on 41 kilometriä. Järven rantoja reunustavat muutamia kilometrejä lukuun ottamatta pellot. Järven luoteispään etelärannat ja kaakkoispään pohjoisrannat ovat metsää ja järven keskikohdassa pohjoisrannalla sijaitsee Iittalan keskustaajama. Järven yli kulkee pengertiet sekä taajaman kohdalla että toinen Kutilan kohdalla. Kallionmaalla ja Kontuniemen rantoihin on perustettu pienet luonnonsuojelualueet. Hattulan raja ylittää Savijoenlahden niin, että noin 300 metriä siitä jää Hattulaan.


title: Alinen Savijärvi

text: Alinen Savijärvi on Kanta-Hämeessä Hattulan Hyrvälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Alinen Savijärvi on osa Äimäjärven aluetta.


title: Alinen Savijärvi

text: Järven pinta-ala on 94 hehtaaria ja sen vedenpinnan korkeus on 108,8 metriä meren pinnan yläpuolella. Siihen laskee yli 10 lyhyttä metsäojaa, joista Juuriston monihaarainen oja on huomattavin. Järven itärantaan laskee alle 300-metrinen Ajamonoja, joka putoaa noin 10 metriä matkallaan Ylisestä Savijärvestä Aliseen Savijärveen. Järven oma laskuoja lähtee länsirannasta ja alkaa metsäojana Savijoki, jonka ympärille on rajattu 500 metriä pitkä puroa seuraava kapea luonnonsuojelualue. Savijoki laskee Äimäjärveen Savijoenlahteen. Matkalla sinne Savijoki ohittaa Myllymäen, missä se putoaa suurimman osan 27-metrisestä pudotuksestaan matkallaa alempaan järveen. Alajuoksulla se mutkittelee Salimäenkulman pelloilla. Järvi on 1,4 kilometriä pitkä, 1,2 kilometriä leveä ja sen rantaviivan pituus on 4,5 kilometriä. Järven kaikki rannat ovat metsämaata, vaikka järven lähiympäristössä onkin muutama peltotilkku edelleen viljelyssä. Rannoille on rakennettu yli 30 vapaa-ajan asuntoa. Niille johta tiet yhdystieltä 13663, joka alkaa seututieltä 130 Hämeenlinnan länsipuolella Sattulassa.


title: Ylinen Savijärvi

text: Ylinen Savijärvi on Kanta-Hämeessä Hattulan Hyrvälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Ylinen Savijärvi on osa Äimäjärven aluetta.


title: Ylinen Savijärvi

text: Järven pinta-ala on 36 hehtaaria ja sen vedenpinnan korkeus on 118,5 metriä meren pinnan yläpuolella. Järvi sijaitsee Hattulan keskustaajaman ja Viljetynmäen lounaispuolella Hyrvälän peltoalueen ulkopuolella metsässä. Siihen laskee kolme lyhyttä metsäojaa sekä eteläpuolen Kuivajärvestä suotuvat kosteikon läpi järveen sen valumavedet. Järven länsipään rannasta saa alkuunsa yli 300-metrinen Ajamonoja, joka laskee Aliseen Savijärveen lähes 10 metriä alempana. Ylisessä Savijärvessä on yli 80 metriä pitkä Matinsaari ja kaksi pienempää rannanläheistä luotoa. Järvi on 1,4 kilometriä pitkä, 400 metriä leveä ja sen rantaviivan pituus on 3,9 kilometriä. Etelärannat ovat avosuota, mutta muilla rannoilla on metsämaata. Avosuo, joka ympäröi Kuivajärveä, on rauhoitettu luonnonsuojelualueeksi. Rannoille on rakennettu yli 20 vapaa-ajan asuntoa. Niille johta tiet yhdystieltä 13663, joka alkaa seututieltä 130 Hämeenlinnan länsipuolella Sattulassa.


title: Ylinen Savijärvi

text: Vuonna 1855–1856 julkaistussa Kalmbergin kartastossa järven nimi kirjoitettiin ”Ylimäinen Savijärvi” ja sen rantaviivan kulku poikkeaa jyrkästi sen nykyisestä. Sillä oli tuolloin etelään työntyvä pitkä lahti, joka muistuttaa etelään työntyvää nykyistä kosteikkoa, jossa Kuivajärvi sijaitsee. Tämä lahti on joko soistunut ja ruohottunut umpeen tai sitten järven vedenpintaa on alennettu. Alkuperäinen vedenpinnankorkeus ennen järvenlaskua on voinut olla 120 metriä merenpinnan yläpuolella, koska tämä korkeuskäyrä seuraa Kalmbergin kartan rantaviivaa.


title: Keihäsjärvi (Hämeenlinna)

text: Keihäsjärvi on Kanta-Hämeessä Hämeenlinnan Kalvolassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Keihäsjärvi on osa Myllyojan valuma-aluetta.


title: Keihäsjärvi (Hämeenlinna)

text: Järven pinta-ala on 105 hehtaaria ja sen vedenpinnan korkeus on 115,6 metriä meren pinnan yläpuolella. Se sijaitsee Äimäjärven lounaispuolella kivikkoisessa metsämaastossa. Siihen laskee viisi metsäojaa ja pohjoisessa tiheästi ojitetun Keihäskorven kuivatusojat. Iharannanlahteen laskee Karvojalammen ja Takalammin yhteinen laskuoja. Eteläpään Lähdelahteen laskee Murhalamminoja, joka tuo Murhalammin ja Leinamonjärven vesiä. Järven laskuoja on Myllyoja, joka yhtyy alle 3 kilometrin päässä Taljalassa Totunojaan ennen laskemistaan Äimäjärveen. Tätä Myllyojaa ei pidä sekoittaa Äimäjärven eteläpäähän Myllyojanlahteen laskevaan Myllyojaan. Järvi on kivikkoinen ja siinä on neljä luotomaista pikkusaarta. Kaksi niistä ovat nimeltään Tattarinkari ja Mäntysaari ja loput kaksi sijaitsevat nimettöminä rannan tuntumassa. Järvi on 1,9 kilometriä pitkä, 1,1 kilometriä leveä ja sen rantaviivan pituus on 8,9 kilometriä. Länsirannassa on sijainnut maatila, jonka pellot on nykyään viljelemättä. Rannoille on rakennettu yli 30 vapaa-ajan asuntoa. Niille johtaa tiet Iittalan Taljalassa kulkevalta yhdystieltä 2853.


title: Plan 9

text: Plan 9 on Bell Labsin kehittämä hajautettu käyttöjärjestelmä, jonka kehitys aloitettiin 1980-luvun lopulla. Alkuperäiset suunnittelijat ja kehittäjät ovat Ken Thompson, Rob Pike, Dave Presotto, ja Phil Winterbottom.


title: Plan 9

text: Käyttöjärjestelmän kehittäjiä ovat useat samat henkilöt jotka kehittivät Unix-käyttöjärjestelmän. Käyttöjärjestelmä on kehitetty tutkimuskäyttöön.


title: Plan 9

text: Ensimmäinen julkaisu toimitettiin vuonna 1992 yliopistoille.


title: Plan 9

text: Toinen julkaisu vuonna 1995 oli saatavilla kaupallisen lisenssin alla.


title: Plan 9

text: Kolmas julkaisu vuonna 2000 on avoimen lähdekoodin lisenssillä.


title: Plan 9

text: Neljäs julkaisu vuonna 2002 on uudella vapaan ohjelmiston lisenssillä.


title: Plan 9

text: Helmikuussa 2014 käyttöjärjestelmä on julkaistu uudelleen GNU GPLv2 lisenssillä.


title: Plan 9

text: Käyttöjärjestelmä tukee ARM, x86, x86-64, MIPS, Alpha, SPARC ja PowerPC suorittimia.


title: Plan 9

text: Myös NeXTstation (Motorola 68000 -sarja) ja BeBox tietokoneita on tuettu varhaisissa versioissa.


title: Plan 9

text: 9P protokolla on kehitetty vähentämään erikoistarkoitukseen tehtyjä ohjelmointirajapintoja.


title: Plan 9

text: 9P protokolla tarjoaa useimmat ominaisuudet tiedostojärjestelmän kaltaisena rajapintana palvelin- ja asiakassovelluksien välillä.


title: Plan 9

text: Protokolla mahdollistaa tiedostojärjestelmien etäkäytön Network File Systemin (NFS) tapaan (ks. hajautettu levyjärjestelmä).


title: Plan 9

text: Linux-ydin tukee protokollaa.


title: Plan 9

text: Protokollan määritelmästä on luonnos sen standardoimiseksi.


title: Plan 9

text: Yksi Plan 9 ominaisuuksista on tiedostojärjestelmä, joka sallii muodostaa yhdistelmähakemistoja, joissa saman hakemiston alla näkyy käyttäjälle useiden muiden sijaintien sisältö.


title: Plan 9

text: Linux sisältää nykyään vastaavan mekanismin nimellä overlayfs.


title: Plan 9

text: Nimiavaruudet () mahdollistavat käyttäjäkohtaiset näkymät tiedostojärjestelmään.


title: Plan 9

text: Vastaavanlainen ominaisuus on lisätty Linux ytimeen versiossa 3.8.


title: Plan 9

text: Käyttöjärjestelmä käyttää kauttaaltaan Unicoden UTF-8 merkistökoodausta, joka kehitettiin Plan 9:ää varten.


title: Plan 9

text: Plan 9 kehitettiin käytettäväksi graafisella käyttöliittymällä.


title: Plan 9

text: Käyttöliittymänä toimii "rio" ikkunointijärjestelmä, joka korvasi aikaisemman "8½" ikkunointijärjestelmän.


title: Plan 9

text: Plan 9 on ohjelmoitu C-kielen muunnoksella, jossa on eräitä eroavaisuuksia ANSI C -standardiin verrattuna.


title: Plan 9

text: Osa Plan 9:stä on ohjelmoitu C-kielen kaltaisella rinnakkaisohjelmointiiin tarkoitetulla Alef -kielellä. Alefin käyttö on kuitenkin jäänyt vähäiseksi vuoden 1995 toisen julkaisun jälkeen.


title: Plan 9

text: Plan 9:n "everything is a file" -konseptia on kritisoitu koska tyyppijärjestelmä on ajonaikainen eikä helposti määriteltävissä tai dokumentoitavissa.


title: Leinamonjärvi

text: Leinamonjärvi on Kanta-Hämeessä Hämeenlinnan Kalvolan Ohtisessa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Leinamonjärvi on osa Myllyojan valuma-aluetta.


title: Leinamonjärvi

text: Järven pinta-ala on 20 hehtaaria ja sen vedenpinnan korkeus on 145 metriä meren pinnan yläpuolella. Se sijaitsee alavalla ja soistuneella metsäalueella. Läheisellä mäellä on sijainnut maatila, jonka peltoja viljellään edelleen. Ympäröiviltä soilta on johdettu järveen toistakymmentä kuivatusojaa ja järven laskuoja Myllyoja lähtee itärannalta koneellisesti kaivettuna ojana soiden läpi ja se laskee yli kahden kilometrin päässä Murhalammiin. Järvessä on kaksi saarta, joista suurempi on alle 100 metriä pitkä, mutta toinen saari on vain pieni luoto. Järvi on 800 metriä pitkä, 450 metriä leveä ja sen rantaviivan pituus on 2,8 kilometriä. Rantaan rajautuu vieläkin kaksi viljeltyä peltoa. Rannoille ja isompaan saareen on rakennettu seitsemän vapaa-ajan asuntoa. Niille johtaa tiet Iittalan Kutilasta Ohtiseen kulkevalta tieltä (yhdystie 13671).


title: British Academy Film Awards 2009

text: British Academy Film Awards 2009 oli järjestyksessään 62. Bafta-palkintogaala, jossa jaettiin palkintoja vuoden 2008 elokuville. Gaala järjestettiin Royal Opera Housessa, Lontoossa 8. helmikuuta 2009.


title: Kärsimyspassio

text: Kärsimyspassio ("Passiflora caerulea") on monivuotinen köynnöskasvi. Huonekasvi sai nimensä 1500-luvulla, kun lähetyssaarnaajat näkivät kukassa Kristuksen kärsimyskertomuksen. Kukissa on valkoiset verho- ja terälehdet sekä lankamaiset sinipurppuran väriset lisäterät.


title: Työeläkekortti

text: Työeläkekortti toimii todistuksena siitä, että henkilölle on myönnetty lakisääteinen työeläke. Sen saavat henkilöt, jotka ovat Työeläkekorttia ei sen sijan myönnetä henkilöille, jotka saavat osa-aikaeläkettä, osittaista varhennettua vanhuuseläkettä, osatyökyvyttömyyseläkettä tai määräaikaista työkyvyttömyyseläkettä eli kuntoutustukea. Työeläkekorttia ei myönnetä myöskään vapaaehtoisten lisäeläkkeiden saajille, sillä niissä ei ole kyse lakisääteisestä eläkkeestä.


title: Työeläkekortti

text: Työeläkekorttien myöntämisestä vastaavat työeläkevakuuttajat eli työeläkeyhtiöt, eläkekassat, eläkesäätiöt ja muut eläkelaitokset. Työeläkekortti toimitetaan joko myönteisen eläkepäätöksen yhteydessä tai sen jälkeen. Kadonneen tai rikkoutuneen työeläkekortin tilalle voi pyytää uuden ottamalla yhteyttä omaan työeläkevakuuttajaan, eli samaan toimijaan joka vastaa myös eläkkeen maksamisesta.


title: Työeläkekortti

text: Työeläkekortilla voi saada alennuksia erilaisista palveluista tai tuotteista. Mahdollisia eläkeläisalennuksia kannattaa tiedustella liikkeissä asioidessa. Alennuksen saa työeläkekorttia näyttämällä, mutta pyydettäessä henkilöllisyys on todistettava virallisella henkilökortilla.


title: Työeläkekortti

text:
Yksittäisten työeläkevakuuttajien työeläkekortista kertovat sivut:Kaikkien työeläkevakuuttajien yhteystiedot kootusti:
Työeläkeyhtiöt ja -laitokset, Eläkesäätiöt ja Eläkekassat.


title: Fenyylielohopeaboraatti

text: Fenyylielohopeaboraatti (CHHgBO) on rakenteeltaan elohopean organometalliyhdisteisiin kuuluva orgaaninen yhdiste. Yhdistettä voidaan käyttää desinfektioivana aineena.


title: Fenyylielohopeaboraatti

text: Fenyylielohopeaboraatti on huoneenlämpötilassa valkoista kiteistä ainetta. Yhdiste liukenee veteen ja lisäksi eräisiin orgaanisiin liuottimiin kuten etanoliin ja glyseroliin. Kaupallinen tuote voi olla fenyylielohopeaboraatin ja fenyylielohopeahydroksidin seos. Aine reagoi halogenidien kanssa muodostaen veteen niukkaliukoisen fenyylielohopeahalogenidin, joka saostuu.


title: Fenyylielohopeaboraatti

text: Fenyylielohopeaboraatti on antibakteerista ja tehoaa niin grampositiivisiin kuin gramnegatiivisiin bakteereihin. Yhdistettä on käytetty muun muassa ihon ja limakalvojen desinfiointiin. Lisäksi sitä on käytetty säilöntäaineena kosmetiikassa ja silmätipoissa. Elohopeayhdisteiden myrkyllisyyden vuoksi on fenyylielohopeaboraatin käyttö nykyisin vähäistä. Yhdiste voi myös aiheuttaa allergisen ihotulehduksen.


title: Oikolanjoen valuma-alue

text: Oikolanjoen valuma-alueen pinta-ala on 123 km², jonka maankäytöstä on 6,4 % taajama-alueiden ja asuinalueiden käytössä, 18 % on maatalouden käytössä. Metsät, puusto ja kosteikot muodostavat 75 % alueesta ja vesistöille jää loput 8,1 % alueesta.


title: Oikolanjoen valuma-alue

text:
Se kuuluu Kokemäenjoen vesistöön (vesistöaluetunnus 35) ja on Vanajaveden–Pyhäjärven alueessa (35.2) toisen jakovaiheen kuudes osa-alue (35.26), joka laskee Vanajaveden alaosan alueeseen (35.22). Valuma-alue on jaettu vielä kolmeen kolmannen jakovaiheen osa-alueiseen.
Ensimmäinen on Oikolanjoen alaosan alue (35.261), joka alkaa Äimäjärven luusuasta ja päättyy joensuuhun Vanajaveteen. Toinen on Äimäjärven alue (35.262), joka sisältää ne ojat, jotka laskevat järveen lukuun ottamatta Totunojaa. Totunoja, jonka nimitys on yläjuoksulla Myllyoja, muodostaa Myllyojan valuma-alueen (35.263). Oikolanjoen valuma-alueella sijaitsee 11 järveä ja lampea. Niistä merkittävimmät ovat Äimäjärvi (858 hehtaaria eli ha), Keihäsjärvi (105 ha), Alinen Savijärvi (94 ha) ja Saarioisjärvi (53 ha). Alueella asuu pääasiassa entisen Kalvolan alueen asukkaita, joita on arviolta yli kolme tuhatta.


title: Oikolanjoen valuma-alue

text: Valuma-alueen laskujoki on Oikolanjoki, joka saa alkuunsa valuma-alueen pääjärvestä Äimäjärvestä. Oikolanjoki virtaa laajan peltoaukean läpi ja laskee Saarioisjärveen ennen Vanajavettä. Saarioisjärvi on ollut aikoinaan lahti, jonka lahdensuu oli nykyistä leveämpi. Äimänjärvi muodostaa oman alueensa keskusjärven, johon laskee pieniä ojia lähinnä jäven eteläpuolelta. Idästä järveen laskee Savijoki, joka on Alisen Savijärven, Ylisen Savijärven ja pienen Kuivajärvi yhteinen laskuoja. Äimäjärven eteläosan Myllyojanlahteen laskee Myllyoja, joka on laajojen soiden kuivatusoja ja pienen suolammen Ohralanlammen laskuoja. Äimäjärven luoteispäähän laskee Totunojaa myöten Myllyojan valuma-alueen vedet. Myllyojan pääjärvi on Keihäsjärvi, joka kerää alueen vedet. Keihäsjärven länsirantaan laskee oja, joka on sekä Karvojalammen että Takalammin laskuoja. Keihäsjärven etelärantaan laskee Murhalamminoja, joka on Murhalammin ja Leinamonjärven laskuoja.


title: Desmostachya bipinnata

text: Desmostachya bipinnata on monivuotinen rehevinä mättäinä kasvava heinä, joka tunnetaan Vanhan maailman kasvina. Sitä käytetään kansanparannuksessa lääkekasvina ja se on uskonnollisesti tärkeä kasvi hinduille.


title: Desmostachya bipinnata

text:
Intiassa kasvin nimityksiä ovat muun muassa "kusha", "darbha", "daabh" ja "barhi". Arabiankielellä se tunnetaan esimerkiksi nimellä "halfa", Tassili n’Ajjerin vuoristossa nimillä "taksést" ja "tébastawt" sekä Malissa nimellä "budaur".
"D. bipinnata" on varren tyvestä haarautuva, jäykkävartinen ja korkea heinä. Lehtilavat ovat tasasoukkia. Kukinto on keltainen terttu, jonka kahdessa rivissä kasvavat tähkylät ovat muodoltaan joko soikeita tai soikeanpitkulaisia. Tähkylöiden suojuslehdet ovat puikeansuikeita.


title: Desmostachya bipinnata

text: Luontaisesti "D. bipinnata" kasvaa Koillis-Afrikan trooppisilla alueilla, Etiopiassa, Sudanissa, Somaliassa, Intiassa ja Kiinassa. Se kasvaa hyvin vaihtelevissa ympäristöissä. "D. bipinnata" on yleinen muun muassa kuivilla ja kosteilla alueilla, tasangoilla, savanneilla, hiekka-aavikoilla ja suolaisessa maaperässä.


title: Desmostachya bipinnata

text: Hindulaisuudessa "D. bipinnata" on pyhä kasvi, jota käytetään siirtymäriitti upanayanassa, uhraamisrituaaleissa ja osana rukousnauhoja. Hindujen eräässä pyhässä kirjoituksessa jumala Krishna kertoo, että "D. bipinnata" on kelvollinen jooga- ja meditaatioalusta.


title: Desmostachya bipinnata

text: "D. bipinnata" tunnetaan lääkekasvina perinteisessä intialaisessa lääkinnässä eli ayurvedassa, perinteisessä persialais-arabialaisessa lääkinnässä eli unanissa ja perinteisessä tamililaisessa lääkinnässä eli siddhassa. Etenkin kasvin juuren väitetään olevan apu moniin vaivoihin, kuten astmaan, keltatautiin, ihotulehduksiin, oksenteluun ja hammassärkyyn. Vartta ja maavartta käytetään muun muassa punataudin ja menorragian hoidossa. Rönsyjä käytetään matolääkkeenä. Kasvin lehtien ja varren väitetään auttavan synnytyksessä.


title: Desmostachya bipinnata

text: Kasvista "D. bipinnata" valmistetun juuriuutteen LD50-arvo on 2000 mg/kg.


title: Desmostachya bipinnata

text: Chileläisen tutkimusryhmän vuonna 2010 toteuttamassa eläinkokeessa juuriuutteen havaittiin ehkäisevän ripulia. Tutkimusryhmän mukaan tulos saattaa tukea kasvin perinteistä käyttöä ripulilääkkeenä.


title: Desmostachya bipinnata

text: "D. bipinnata" soveltuu eläinten rehuksi. Lisäksi se on käyttökelpoinen hiekan sidosaineena, eroosion hallinnassa ja kuituna köyden valmistuksessa.


title: Tunturikappelit

text: Tunturikappeleita on Suomen Lapissa turisteille avoimina neljä kappaletta:


title: Tunturikappelit

text: Tunturikappeleissa on usein päivystys ja tunturipappitoimintaa. Niissä järjestetään myös konsertteja. Tunturikappelitoiminta on osa Suomen evankelis-luterilaisen kirkon turistityötä.


title: Buona Vistan metroasema

text: Buona Vista on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin East West Linen asemana 12. maaliskuuta 1988. Vaihtoyhteys Circle Linelle avautui 8. lokakuuta 2011.


title: Doverin metroasema

text: Dover on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 18. lokakuuta 2001. Asemaa käyttävät East West Linen junat.


title: SMART-kriteerit

text: SMART on lyhenne, jonka avulla voi määritellä kriteerejä ohjaamaan tavoitteita, esimerkiksi Projektinhallintaa, työntekijän suorituksen ohjausta tai henkilökohtaista kehitystä. Kirjaimet S ja M tarkoittavat yleensä konkreettisia (specific) ja mitattavissa olevaa (measurable). Muut kirjaimet tarkoittavat eri asioita eri kirjoittajien mukaan. Jotkut ovat lisänneet lyhenteeseen uusia kirjaimia.


title: SMART-kriteerit

text: SMART-kriteerit liitetään yleensä Peter Druckerin tavoitejohtamisen käsitteeseen. Termin ensimmäinen tunnettu käyttäjä oli George T. Doran "Management Review" -lehden marraskuun numerossa vuonna 1981. SMART-tavoitteiden tärkein etu on se, että niitä on helpompi ymmärtää ja tiedostaa sen jälkeen kun ne on toteutettu.


title: SMART-kriteerit

text: "Management Reviewissa" julkaistiin George T. Doranin tutkimus nimeltään "There's a S. M. A. R. T. way to write management's goals and objectives" (On olemassa S.M.A.R.T. keino kirjoittaa johdon tavoitteet ja päämäärät). Siinä pohdittiin tavoitteiden merkitystä ja niiden asettamisen vaikeutta.


title: SMART-kriteerit

text: Ihanteellista olisi, jos yrityksen jokaisen yksikön ja osaston tavoitteiden pitäisi olla:Huomaa, että nämä kriteerit eivät määrää sitä, että kaikki tavoitteet voidaan määrällistää kaikilla johdon tasoilla. Joissakin tilanteissa ei ole realistista yrittää määrällistämistä, erityisesti henkilökunnan keskijohdon asemissa. Johtajat ja yritykset saattavat menettää abstraktin tavoitteen hyödyn yittäessään saavuttaa määrällistämistä. Todella tärkeää on tavoitteen ja sen toteuttamisohjelman yhdistäminen. Siksi hyvän johtamisen pitäisi kiinnittä huomiota näihin kahteen, eikä vain tavoitteeseen. George T. Doran, There's a S.M.A.R.T. way to write management's goals and objectives


title: SMART-kriteerit

text: Jokainen SMARTin kirjain viittaa eri tavoitteiden arvioimisen kriteereihin. Eri lähteet käyttävät kirjaimia viittaamaan eri asioihin.


title: SMART-kriteerit

text: Valitsemalla tiettyjä yhdistelmiä nämä nimikkeet voivat aiheuttaa kopioitumista, kuten valitsemalla 'saavutettavissa oleva' ja 'realistinen', tai ne voivat aiheuttaa merkittäviä päällekkäisyyksiä, kuten yhdistämällä "asianmukainen" ja "merkityksellinen". Termiä "hyväksytty" käytetään usein johtamistilanteissa, joissa sidosryhmien ostaminen on toivottavaa (esim. arviointi tilanteissa).


title: Marlon Tapales

text: Marlon Tapales (s.23. marraskuuta 1992 Lanao del Norte) on Filippiiniläinen kääpiösarjan nyrkkeilijä ja hallitseva WBO-liiton maailmanmestari.


title: Marlon Tapales

text: Tapales aloitti ammattinyrkkeilyn vuonna 2008. ensimmäisen tappionsa Tapales kärsi vuonna 2009 myös filippiiniläiselle Brix Raylle. Vuonna 2013 ylemmässä kärpässarjassa otellut Tapales hävisi David Sánchezille kaksitoistaeräisen ottelun hajaäänituomiolla. Tapalesin taustajoukot kutsuivat tulosta ryöstöksi. Vuonna 2016 Tapales nousi WBO-liiton kääpiösarjan mestariksi tyrmäämällä 11. erässä Pungluang Sor Singyun.


title: Anna-Kaisa Pusa

text: Anna-Kaisa Pusa (s. 1963 Vaasa) on Kurikan kaupunginjohtaja 1. helmikuuta 2017 alkaen. Pusa toimi 1998–2008 Vaasan sairaanhoitopiirin kehityspäällikkönä,JIK-kuntayhtymän johtajana 2008–2014, Kuntayhtymä kaksineuvoisen johtajana 2014–2017.


title: Santa Bárbara Airlinesin lento 518

text:
Santa Barbara Airlinesin lento 518 oli Santa Barbara Airlinesin Venezuelan sisäinen reittilento Méridasta Caracasiin. Lentoa operoinut ATR 42-300-matkustajakone eksyi 21. helmikuuta 2008, ja törmäsi vuoreen. Kaikki koneessa olleet 43 matkustajaa ja 3 miehistön jäsentä kuolivat.
{ "type": "FeatureCollection", "features": [ { "type": "Feature", "properties": {}, "geometry": { "type": "LineString", "coordinates": [ [ -71.1474609375, 8.5920541406763


title: Santa Bárbara Airlinesin lento 518

text: Ennen lentoa miehistön jäsenet olivat kahvilla ja 30 minuuttia ennen lähtöä matkustajat päästettiin koneeseen, joka ei ollut sääntöjen mukaista. Lopulta he huomasivat kellon olevan paljon ja riensivät koneelle ja valmistautuivat lähtöön. Ilman mitään kysymistä lennonjohdolta kapteeni käynnisti moottorit. Navigaatiojärjestelmä vaati kolme minuuttia käynnistymiseen, mutta kapteeni nousi ilmaan liian aikaisin käyttäen varakompassia.


title: Santa Bárbara Airlinesin lento 518

text: Koneen oli tarkoitus aloittaa ￼￼lennon lähtemällä poispäin Caracasista, ja sitten kääntyä 180 astetta kohti määränpäätä.


title: Santa Bárbara Airlinesin lento 518

text: Kapteeni käski perämiehen kääntää oikeaan suuntimaan 074. Myöhemmin perämies huomasi kompassista suuntiman olevan 318. Kone oli eksynyt. Pilvisellä säällä he eivät nähneet juuri mitään. He aloittivat 180 asteen käännöksen kohti Caracasia, koska kone oli lähtenyt lentosuunnitelman mukaan vastakkaiseen suuntaan. Epäluottetava varakompassi kuitenkin sai heidät tekemään 270 asteen käännöksen, joka vei koneen suoraan kohti vuoria. He jatkoivat matkaa, kunnes näkivät vuoren suoraan edessään. Kapteeni yritti nostaa nokkaa, mutta kone törmäsi yläviistossa vuoreen 4 100 metrin korkeudessa.


title: Santa Bárbara Airlinesin lento 518

text: Kun pelastajat pääsivät vuorelle, he eivät löytäneet eloonjääneitä.


title: Santa Bárbara Airlinesin lento 518

text: Koneen mustat laatikot löydettiin ja niiden äänitallenteiden mukaan miehistö ei käynyt läpi tarkistuslistaa. Varsinaisen navigaatiojärjestelmän käynnistyminen kesti 3 minuuttia. Kokeiden mukaan miehistö valmisteli lähtöä lennolle kiireellä 2 minuutissa 40 sekunnissa, joka tarkoittaa, että miehistön olisi pitänyt odottaa 20 sekuntia, mutta kiireessä he nousivat ilmaan ilman navigaatiojärjestelmän apua.


title: Santa Bárbara Airlinesin lento 518

text: Santa Barbaran 518 -lennosta on jakso mm. kadanalaisessa FOX:in Lentoturmatutkinta -TV-sarjassa. Jakson nimi on "28 sekuntia aikaa selvitä hengissä". "(eng. 28 Seconds to Survive)" Jakso on kauden 12 12. jakso ja koko ohjelmasta 97. jakso.


title: Max (täsmennyssivu)

text: Max voi tarkoittaa ainakin seuraavia:


title: Apocalypse Again

text: Apocalypse Again on power metal -yhtye Thunderstonen kuudes studioalbumi. Se julkaistiin 1. huhtikuuta 2016 levymerkillä AFM Records. Albumilta julkaistiin yksi single, ”The Path” 10. helmikuuta 2016.


title: Apocalypse Again

text: Albumi debytoi Suomen virallisen listan viidennellä sijalla, ja se pysyi listalla yhteensä 4 viikkoa.


title: Apocalypse Again

text: Albumi sai hyvän vastaanoton. Soundin Marko Säynekoski antoi albumille neljä tähteä viidestä. Hän piti albumia genrelleen uskollisena, perinteitä kunnioittavana ja ”mureana” kokonaisuutena, ja kehui yhtyeen kypsyneen pitkästä levytystauosta ja kokoonpanon uudistumisesta huolimatta. Metalliluolan Jussi Krannila antoi albumille arvosanan 7/10. Hän piti albumia yleisesti ottaen hyvänä, vaikkei pitänytkään musiikillista antia suuria tunteita herättävänä. Imperiumin Aleksi Peura ja Taavi Lindfors antoivat albumille omat arvionsa, joiden keskiarvoksi muodostui 9–/10. Peuran sanallisessa arviossa hän totesi albumin tarjoilevan ammattitaitoisen ja tiiviin paketin, ja povasi siitä yhtä vuoden parasta albumijulkaisua. Lindfors sanoi sen olevan ”viihdyttävää ja paikoin jopa herkullista kuunneltavaa”. Kaaoszinen Jari-Pekka Kerttula antoi albumille arvosanan 9.5/10. Hän sanoi palasten loksahtaneen vihdoinkin kohdalleen ja totesi, ettei Thunderstone ole Thunderstone ilman laulaja Pasi Rantasta.


title: Tarjei Sandvik Moe

text: Tarjei Sandvik Moe (s. 24. toukokuuta 1999) on norjalainen näyttelijä, joka tunnetaan erityisesti roolistaan nuorten nuorisodraamasarjassa "Skam". Hän näytteli Isak Valtersenia pääroolissa sarjan 3. tuotantokaudella ja sivuroolissa muilla tuotantokausilla.


title: Tarjei Sandvik Moe

text: Vuonna 2017 hän oli ehdolla norjalaisen televisioalan palkinnon Gullrutenin saajaksi Paras miesnäyttelijä -kategoriassa roolistaan Skamissa. Moe ja hänen vastanäyttelijänsä, Henrik Holm, voittivat yhdessä yleisön suosikki -palkinnon.


title: Tarjei Sandvik Moe

text: Hän on esiintynyt Madconin ”Don't worry” -musiikkivideolla taustatanssijana.


title: Tarjei Sandvik Moe

text: Moe käy Hartvig Nissenin lukiota, mihin Skam myös suurelta osin sijoittuu.


title: Marja Helander

text: Marja Helander (s. 29. elokuuta 1965 Helsinki) on saamelainen valokuvataiteilija, videotaiteilija ja elokuvaohjaaja. Hänelle myönnettiin Tampereen elokuvajuhlien Risto Jarva -palkinto vuonna 2018 lyhytelokuvastaan Eatnanvuloš Lottit – Maan sisällä linnut. Marja Helander on vuoden 2019 Mäntän kuvataideviikkojen kuraattori.


title: Marja Helander

text: Helanderin tanssiaiheinen lyhytelokuva "Eatnanvuloš Lottit – Maan sisällä linnut" valittiin vuonna 2018 Sundancen elokuvajuhlien kansainväliseen lyhytelokuvakilpailuun. Elokuva on saanut aiemmin Tampereen elokuvajuhlilla kotimaisen kilpailun lyhytelokuvasarjan pääpalkinnon ja Risto Jarva -palkinnon. Toronton ImagineNative Film + Media Festivalilla vuonna 2018 se palkittiin parhaana kokeellisena teoksena.


title: Marja Helander

text: Helanderin juuret ovat Utsjoella. Hän opiskeli Helsingin yliopistossa 1985–1986, maalausta Limingan taidekoulussa Limingassa 1986–1988, Lahden taideinstituutissa 1988–1992 ja valmistui taiteen maisteriksi valokuvataiteen osastolta Taideteollisesta korkeakoulusta vuonna 1999.


title: Marja Helander

text: Helanderin teokset käsittelevät usein suomalaisen ja saamelaisen kulttuurin raja-aluetta ja hänen omaa identiteettiään kahden kulttuurin välissä. Hän piti ensimmäisen yksityisnäyttelynsä Helsingin rautatieasemalla 1992. Helanderin teoksia on sen jälkeen ollut esillä parissakymmenessä yksityisnäyttelyssä sekä yli 50 yhteisnäyttelyssä kotimaassa ja ulkomailla. Hänen teoksiaan on useissa julkisissa kokoelmissa kuten Valtion taidekokoelmassa ja Suomen valokuvataiteen museon kokoelmissa.


title: Marja Helander

text: Helander on kuvannut valokuvissaan saamelaisten ongelmallista suhdetta kaivosteollisuuteen. Elokuvan keinoin Helander on ottanut kantaa Saamenmaan omistussuhteisiin. Helander kritisoi yhdessä saamelaistaiteilija Outi Pieskin kanssa nykytaiteen museo Kiasmaa vuonna 2016 Jenni Hiltusen vähäpukeisia saamelaisasuisia naistanssijoita kuvaavan Grind-videoteoksen vuoksi. Samana vuonna Helander oli mukana vaatissa Nordeaa vetäytymään alkuperäiskansojen maille yhdysvaltojen Dakotaan rakennettavan öljyputken rahoituksesta.


title: Marja Helander

text: Valtion visuaalisten taiteiden toimikunta myönsi Helanderille valokuvataiteen viisivuotisen apurahan vuonna 2016. Vuonna 2018 hänet palkittiin Suomen Taiteilijaseuran kuvataiteilijapalkinnolla .


title: Denise Grünstein

text: Denise Grünstein (s. 27. kesäkuuta 1950 Helsinki) on suomalainen valokuvaaja ja taiteilija.


title: Denise Grünstein

text: Grünsteinin ura sai vauhtia 1990-luvulla surrealistisista muotokuvista, ja hän on työskennellyt sekä muotikuvaajana että kaupallisena ja taidevalokuvaajana. Hän on pitänyt yksityisnäyttelijä muun muassa Moderna museetissa ja Millesgårdenissa. Hän on julkaissut kirjan "59 buketter från min trädgård".


title: Denise Grünstein

text: Grünstein asuu ja työskentelee Tukholmassa.


title: Anna Elisabeth Blomberg

text: Anna Elisabeth Blomberg (5. elokuuta 1880 Espoo – 9. kesäkuuta 1947 Porvoo) oli suomalainen valokuvaaja ja valokuvaamon omistaja Porvoossa 1911–1942. Blomberg kuvasi 1920- ja 1930-luvulla Johan Ludvig Runebergin ja Fredrika Runebergin kotia Porvoossa sisältä ja ulkoa. Hänen puolisonsa oli mekaanikko Otto W. Blomberg, ja heidän lapsiaan olivat Gunnel Blomberg ja valokuvaaja Karin Nyblin (s. 1908).


title: Anna Elisabeth Blomberg

text: Blomberg työskenteli Eric Sundströmin valokuvaamossa Helsingissä 1905–1911. Kun Sundström oleskeli Ruotsissa 1907–1911, Blomberg vastasi valokuvaamon toiminnasta. Hän avasi oman valokuvaamon 1911 Porvooseen. Se toimi Kulmakuja 5:ssä 1911–1916 ja Runeberginkatu 33:ssa 1916–1966. Vuoteen 1942 Blomberg omisti valokuvaamon yksin, ja sen jälkeen mukaan omistajiksi tulivat valokuvaajat Ethel Rikberg ja Annie Grefberg.


title: Anna Elisabeth Blomberg

text: Blombergin valokuvia on muun muassa Museoviraston historiallisessa kuva-arkistossa (17 muotokuvaa), Porvoon museossa (henkilökuvia ja maisemia) sekä Svenska litteratursällskapetin arkistossa. Kokoelma Fotografier från Anna Blombergs fotoateljé i Borgå (1930) Svenska litteratursällskapetin arkistossa koostuu reprokuvista J. L. ja Fredrika Runebergista ja heidän piiristään sekä heidän kotiaan sisältä ja ulkoa esittävistä kuvista. Valokuvasarja on otettu 1930-luvun alussa ja koostuu lasi- ja nitraattinegatiiveista.


title: Rafael Pombo

text: José Rafael de Pombo y Rebolledo (7. marraskuuta 1833 Bogotá – 5. toukokuuta 1912) oli kolumbialainen runoilija. Bombo opiskeli matemaatikoksi ja insinööriksi sotilaskoulussa ja palveli armeijassa. Hän matkusti Yhdysvaltoihin Kolumbian Washingtonin-lähetystön sihteeriksi. Diplomaattipalveluksen jälkeen hänet palkkasi New Yorkissa toimiva D. Appleton & Company kääntämään espanjaksi englantilaiseen suulliseen perinteeseen kuuluvia lastenloruja. Tulos oli enemmän kuin kääntämistä, se oli luovaa sovitusta ja julkaistiin kahtena niteenä "Cuentos pintados para niños" ja "Cuentos morales para niños formales".


title: Rafael Pombo

text: Muun laajan ja monipuolisen kirjallisen tuotannon lisäksi Pombo muistetaan tästä lastenkirjallisuuteen antamastaan panoksesta. Suosituimpia lastentarinoita ovat "Michín", "Juan Chunguero", "Pastorcita", "La Pobre Viejecita", "Simón el Bobito", "El Gato Bandido" ja "El Renacuajo paseador".


title: Rafael Pombo

text: Asuttuaan Yhdysvalloissa 17 vuotta Pombo palasi Kolumbiaan, missä hän työskenteli arvostettuna kääntäjänä ja journalistina. Hän perusti muun muassa useita sanomalehtiä. Vuonna 1905 hänet valittiin Kolumbian parhaaksi runoilijaksi. "Poesías Completas" (Kootut runot) julkaistiin 1957, ja sieltä on peräisin runo "En El Niágara". Pombo asui Kolumbiassa kuolemaansa saakka.


title: Armstrongin seos

text: Armstrongin seos on erittäin herkkä räjähde. Sen pääraaka-aineet ovat punainen fosfori ja vahva hapetin, kuten kaliumkloraatti tai kaliumperkloraatti. Rikkiä sekä kalsiumkarbonaattia saattaa esiintyä seoksessa pieninä määrinä, sekä muita lisäaineita käytetään joissain seoksissa. Kaupallisesti Armstrongin seosta käytetään pieninä määrinä nallipyssyissä paperisissa liuskoissa tai muovirenkaissa sekä paukkuserpentiinissä.


title: Armstrongin seos

text: Seosta käytetään myös tuliaseiden patruunoiden nalleissa, mutta siihen lisätään boorikarbidia.


title: Armstrongin seos

text: Armstrongin seos on erityisen vaarallinen räjähde, sillä se on herkkä iskuille, kitkalle ja tulelle. Kuluttajaraketeissa käytetään arviolta kymmenen milligrammaa seosta. Armstrongin seos voi räjähtää aggressiivisesti umpinaisessa tilassa riippuen seoksesta, olosuhteista ja määrästä.


title: Le affinità elettive

text: Le affinità elettive (; ) on vuonna 1996 ensi-iltansa saanut Paolo ja Vittorio Tavianin ohjaama ja käsikirjoittama italialais-ranskalainen draamaelokuva, jonka pääosissa ovat Isabelle Huppert, Jean-Hugues Anglade, Marie Gillain ja Fabrizio Bentivoglio. Elokuva sijoittuu 1800-luvun alun Toscanaan ja kertoo paroni Edoardon (Anglade) ja paronitar Carlottan (Huppert) avioliiton tuhoutumisesta heidän rakastuttuaan toisiin ihmisiin.


title: Le affinità elettive

text: Paolo ja Vittorio Taviani sovittivat elokuvan käsikirjoituksen Johann Wolfgang von Goethen romaanin "Vaaliheimolaiset" ("Die Wahlverwandtschaften", 1809) pohjalta. Elokuvan tuottajina olivat Jean-Claude Cecile ja Grazia Volpi. "Le affinità elettive" sai ensi-iltansa Ranskassa, Cannesin elokuvajuhlilla 16. toukokuuta 1996. Elokuva sai teatteriensi-iltansa Italiassa 17. toukokuuta 1996 ja Ranskassa 11. kesäkuuta 1997. Elokuvan teatterilevittäjinä olivat Italiassa Filmauro ja Ranskassa AFMD. Elokuva sai muun muassa kaksi David di Donatello- ja viisi Nastro d’argento -ehdokkuutta.


title: Tänne ei jää kukaan

text: Tänne ei jää kukaan on Tiisu-yhtyeen toinen albumi. Se julkaistiin 17. maaliskuuta 2017 Somerolla. Levyn julkaisi Sony Music.


title: Tänne ei jää kukaan

text: Levy on teemalevy. Sen aiheeksi on ilmoitettu Somero ja somerolaisuus tai yleisemmin "elämä millä tahansa pienemmällä paikkakunnalla". Kappaleiden pohjana ovat Tiisu-yhtyeen laulaja-lauluntekijän Henrik Illikaisen kokemukset lapuutensa ja nuoruutensa kotipaikkakunnalla.


title: Yläsäiniön ruukki

text: Säiniön eli Yläsäiniön ruukki toimi Viipurin pitäjän Yläsäiniön kylässä Säiniönjoen kosken rannalla vuosina 1761–1809. Ruukki keskittyi kuparin jalostamiseen.


title: Yläsäiniön ruukki

text: Vuonna 1761 ruukissa taottiin vanhoja ruotsalaisia plooturahoja sekä jonkin verran raakavaskea vaskisepille edelleen taottavaksi. Ruukin toiminta lienee päättynyt Suomen sodan aikana 1809 ja vuonna 1813 Vanhan Suomen järjestelykomitea kertoi ruukin toiminnan loppuneen raaka-aineiden puutteen takia.


title: Yläsäiniön ruukki

text: Yläsäiniön ruukin paikalle rakennettiin myöhemmin Yläsäiniön naulatehdas.


title: Sykloeikosaani

text: Sykloeikosaani on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Sykloeikosaanin kemiallinen kaava on CH, moolimassa 280,54 g/mol, kiehumispiste 387,2 °C (paineessa 760 mmHg), suhteellinen tiheys 0,79 g/cm³ (vesi = 1,0 g/cm³), leimahduspiste 176,7 °C, taitekerroin 1,433 ja CAS-numero 296-56-0.


title: Elmgren

text: Elmgren on sukunimi. Se on muun muassa seuraavien henkilöiden sukunimi:


title: Elefantti (täsmennyssivu)

text: Elefantti voi tarkoittaa jotain seuraavista:


title: Tyyne Tokoi

text: Tyyne Oskarintytär Tokoi (; 25. elokuuta 1903 Kannus, Suomi – 15. marraskuuta 1937 Leningrad, Neuvostoliitto) oli Neuvostoliittoon asettunut suomalainen kommunisti, joka toimi 1930-luvulla Suomen Kommunistisen Puolueen (SKP) Leningradin toimiston johtajana. Hänet teloitettiin Stalinin puhdistusten aikana.


title: Tyyne Tokoi

text: Tyyne Tokoi oli sosiaalidemokraattien tunnetun poliitikon Oskari Tokoin tytär. Hän vietti lapsuutensa Kannuksessa ja Helsingissä. Oskari Tokoi pakeni Suomen sisällissodan lopussa vuonna 1918 Venäjälle, mutta jätti perheensä Pietariin loikatessaan myöhemmin samana vuonna Muurmannille englantilaisten liittolaiseksi. Tyyne jäi Pietariin myös äitinsä lähdettyä muutamaa vuotta myöhemmin pois Venäjältä, ja hän omaksui kommunistisen katsomuksen. Hän työskenteli vuodesta 1919 SKP:lle ja opiskeli 1922–1925 Lännen vähemmistökansallisuuksien yliopiston suomalaisella sektorilla, minkä jälkeen hän oli kaksi vuotta puoluetyössä Neuvosto-Karjalassa. Hän liittyi Neuvostoliiton kommunistiseen puolueeseen (NKP) vuonna 1926. Vuosina 1927–1931 Tokoi toimi sisällissodan historiaa koonneen Suomen Vallankumouksen Tutkijakunnan avustajana. Hänet nimitettiin maaliskuussa 1931 SKP:n valtuutetuksi Leningradissa. Hänen johtamansa toimiston tehtävänä oli valvoa ja ylläpitää Suomen rajan yli Karjalankannaksella kulkenutta salaista etappiverkostoa, jonka avulla kommunisteja kuljetettiin Suomesta Neuvostoliittoon ja Neuvostoliitosta Suomeen, sekä tutkia kaikkien rajan yli tulleiden ja lähteneiden poliittinen luotettavuus.


title: Tyyne Tokoi

text: Marraskuussa 1935 Tokoin puoliso, Leningradin Skljanskin jalkaväkikoulun opettajana toiminut suomalainen punaupseeri Antti Pylsy erotettiin puna-armeijasta. Tokoin puoluejäsenkirja takavarikoitiin joulukuussa 1935 ja virallisesti hänet syrjäytettiin myös SKP:n Leningradin valtuutetun paikalta, mutta hän jatkoi tehtävänsä epävirallista hoitamista vuoteen 1937, koska hänellä oli edelleen SKP:n Moskovan johdon luottamus. Virallisesti hän työskenteli Leningradin valtionkirjaston hoitajana. Tokoi ja Pylsy pidätettiin elokuun alussa 1937 ja pian koko SKP:n Leningradin osasto tuhottiin. Heidät tuomittiin kuolemaan 10. marraskuuta 1937 samassa yhteydessä J. K. Lehtisen ja Kalle Lepolan kanssa, ja teloitettiin viisi päivää myöhemmin.


title: Reino Honkanen

text: Reino Edvard Honkanen (16. heinäkuuta 1909 Helsinki – 28. joulukuuta 1995) oli suomalainen upseeri, joka toimi Panssarikoulun johtajana.


title: Reino Honkanen

text: Honkasen vanhemmat olivat rautatieläinen Jalmari Honkanen ja Anna Tikkanen.


title: Reino Honkanen

text: Honkanen tuli ylioppilaaksi Helsingin koelyseosta 1928, Kadettikoulusta hän valmistui 1930. Talvisodassa Honkanen toimi komppanianpäällikkönä Jääkäripataljoona 1:ssä ja pataljoonankomentajana Jalkaväkirykmentti 64:ssä, jatkosodassa hän oli ensin mainitussa tehtävässä sekä esikuntapäällikkönä ja pataljoonankomentajana Jalkaväkirykmentti 16:ssä ja 19. Prikaatissa. Honkanen haavoittui Kendjärvellä vuonna 1941.


title: Reino Honkanen

text: Nuorempana upseerina ja komppanianpäällikkönä Honkanen toimi Jääkäripataljoona 11:ssä vuodesta 1930 vuoteen 1939. Sotien jälkeen hän oli komentajan apulainen Jääkäripataljoona 4:ssä 1945–1952, Panssarikoulun johtaja 1952–1954, Savonlinnan sotilapiirin päällikkö 1954–1955, Jääkäripataljoona 4:n komentaja 1955–1957, Rauman sotilaspiirin päällikkö 1957–1959 ja Savon prikaatin esikuntapäällikkö 1959, ennen eroamistaan vakinaisesta palveluksesta.


title: Reino Honkanen

text: Honkanen ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja everstiluutnantiksi 1952.


title: Bayonetta

text: Bayonetta on kolmannen persoonan toimintapeli, jonka on kehittänyt Platinum Games ja julkaissut Sega. Peli on julkaistu PlayStation 3- ja Xbox 360 -alustoille vuonna 2009. Pelin ohjaaja/pääsuunnittelija on Hideki Kamiya.


title: Bayonetta

text: Pelin päähenkilö on noita nimeltä "Bayonetta", joka käyttää erilaisia potkuja, magiaiskuja ja pistooleita taisteluissaan päihittääkseen viholliset.


title: Bayonetta

text: Peli on julkaistu Steam-palvelussa Windows-alustalle 11. huhtikuuta 2017.


title: Bayonetta

text: Pelille on julkaistu jatko-osa "Bayonetta 2".


title: Bayonetta

text: Muun muassa GameSpot on antanut pelille hyvät arviot antaen 9/10 pistettä.


title: Bayonetta

text:
Windows-versiolla on Metacritic-kerääjäsivustolla 90/100 pistettä. PlayStation 3 -versiolla on 87/100 pistettä.
Xbox 360 -versiolla on 90/100 pistettä.
Wii U -versiolla on 86/100 pistettä.


title: Bayonetta

text: PC Gamer on antanut 93/100 pistettä arvostelussaan.


title: Bayonetta

text: Peliin perustuen on tehty myös anime-elokuva .


title: Peitsalo

text: Peitsalo on suomalainen sukunimi. Tunnettuja Peitsaloja:


title: Lauri Paavola

text: Lauri Paavola (11. lokakuuta 1906 Vehkalahti – 25. kesäkuuta 1988) oli suomalainen upseeri, joka toimi Panssarikoulun ja Kanta-aliupseerikoulun johtajana.


title: Lauri Paavola

text: Paavolan vanhemmat olivat maanviljelijä Aukusti Paavola ja Amanda Kitunen. Hänen puolisonsa oli Saimi Saarinen.


title: Lauri Paavola

text: Paavola kävi Haminan yhteiskoulua seitsemän luokkaa (kahdeksasta). Kadettikoulusta hän valmistui 1930. Talvisodassa Paavola toimi komppanianpäällikkönä Jääkäripataljoona 3:ssa, jatkosodassa hän oli toimistopäällikkö 1. Jääkäriprikaatin ja Panssaridivisioonan esikunnassa sekä pataljoonankomentaja Panssariprikaatissa.


title: Lauri Paavola

text: Nuorempana upseerina Paavola toimi Jääkäripataljoona 3:ssä ennen sotia 1930–1939. Sotien jälkeen hän oli Pääesikunnan taisteluvälineosaston toimistoesiupseeri 1945–1948, Panssaripataljoonan komentaja 1948–1954, Panssarikoulun johtaja 1954–1955, Kemin sotilapiirin päällikkö 1955–1957 ja viimeksi Kanta-aliupseerikoulun johtaja 1957–1961, ennen eroamistaan vakinaisesta palveluksesta.


title: Lauri Paavola

text: Paavola ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja everstiluutnantiksi 1948.


title: Tervajoen ruukki

text: Tervajoen ruukki toimi Vahvialan pitäjän Tervajoen kylässä Tervajoen kosken rannalla vuosina 1798–1809. Ruukki oli aluksi rautaa käsittelevä manufaktuuripaja mutta loppuvaiheissa se keskittyi kuparin jalostamiseen.


title: Tervajoen ruukki

text: Ruukin perusti Viipurin lääninarkkitehti Johan Brochmann Tervajoen säteritilan maille 1798. Ruukin toiminta oli kuitenkin kituliasta ja vuonna 1809 se joutui takavarikkoon kruunun saatavista. Vuonna 1814 ruukilla käyneen vuorimestari Carl Lundströmin kertomuksen mukaan ruukilla oli jäljellä kolme naulavasaraa, yksi nippuvasara, lieskauuni ja leikkuulaitos jolla voitiin leikata yhtä aikaa viittä naularihmaa. Ruukkiin kuului myös kuparivasara ahjoineen sekä kaksi takkirautaista valssia lieskauuneineen.


title: BMW 5-sarja (E60)

text: BMW E60 on BMW 5-sarjan viidennen sukupolven malli, jota valmistettiin vuosina 2003–2010. Se korvasi edeltäneen E39-mallin ja seuraajaksi tuli F10.


title: BMW 5-sarja (E60)

text: BMW 5-sarjan viiden sukupolvi tuli markkinoille syksyllä 2003 neliovisena sedanina. Se oli vuonna 2001 esitellyn 7-sarjan (E65) jälkeen toinen malli, jossa näkyi BMW:n uusi aluksi mielipiteitä jakanut muotoilusuuntaus. Sisätiloiltaan uusi 5-sarjalainen oli edeltäjäänsä tilavampi. Myös painoa oli saatu pudotettua kokonaan alumiinisen alusta- ja jousitusrakenteen ansiosta. Farmarimalli Touring saapui keväällä 2004.


title: BMW 5-sarja (E60)

text: Vuoden 2004 Euro NCAP -kolaritestistä BMW E60 sai tulokseksi neljä tähteä viidestä.


title: BMW 5-sarja (E60)

text: Vuonna 2007 E60 sai pienen kasvojenkohotuksen, jonka näkyvin muutos oli uusi etupuskuri, mutta pieniä uudistuksia tehtiin kauttaaltaan. Myös tietoviihdejärjestelmän käyttöliittymää päivitettiin ja sisustuksen komponentteja uudistettiin. Uutena vaihteistona oli kuusiportainen sekventaalivaihteisto (SMG), jonka sai 530i- ja 550i-mallien yhteyteen lisävarusteena manuaali- tai automaattivaihteiston sijasta.


title: BMW 5-sarja (E60)

text: Suorituskykyinen urheilumalli M5 saapui markkinoille vuonna 2005. Sen voimanlähteenä oli 5,0-litrainen V10-moottori, jonka teho on 507 hevosvoimaa. Voimansiirtona oli kuusivaihteinen manuaalivaihteisto tai seitsenportainen sekventaalivaihteisto. M5-mallia valmistettiin sekä sedan- että farmarikorisena.


title: Syklodekaani

text: Syklodekaani on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Syklodekaanin kemiallinen kaava on CH, moolimassa 140,27 g/mol, sulamispiste 9-10 °C kiehumispiste 201 °C (paineessa 760 mmHg), suhteellinen tiheys 0,79 g/cm (vesi = 1,0 g/cm), leimahduspiste 58,8 °C, taitekerroin 1,433 ja CAS-numero 293-96-9.


title: Africanus Horton

text: James Africanus Beale Horton (1. kesäkuuta 1835 Gloucester, Brittiläinen Sierra Leone – 15. lokakuuta 1883 Freetown, Brittiläinen Sierra Leone) oli sierraleonelainen igboihin kuulunut Britannian armeijan kirurgi, joka kiinnostui sotilasuransa aikana politiikasta. Hän kirjoitti teoksia afrikkalaisesta nationalismista ja ehdotti muun muassa itsehallintoa eri kansallisuuksille. Sotilasuransa jälkeen Horton sijoitti rahaa perustamansa pankin kautta ja nousi aikansa rikkaimpien miehien joukkoon Afrikassa.


title: Africanus Horton

text: Africanus Horton syntyi vuonna 1835 Britannialle kuuluneessa Sierra Leonessa Gloucesterissa lähellä Freetownia. Hänen vanhempansa olivat itäisestä Nigeriasta kotoisin olleita igboja, jotka oli pelastettu orjalaivalta ja sijoitettu sen jälkeen Sierra Leoneen. Hortonin isä kääntyi Sierra Leonessa kristinuskoon ja työskenteli kirvesmiehenä.


title: Africanus Horton

text: Horton muutti vuonna 1847 Freetowniin opiskelemaan Church Mission Societyn koulussa. Hänet siirrettiin vuonna 1853 Fourah Bay Collegeen opiskelemaan papiksi. Horton opiskeli siellä kahden vuoden ajan, kunnes hänet lähetettiin opiskelemaan sotilasuraa varten lääketiedettä Englantiin. Horton oli yksi kolmesta paikallisesta, jotka siirtomaahallinto valitsi vuonna 1855 lääketieteen opintoihin.


title: Africanus Horton

text: Horton opiskeli kolmen vuoden ajan Lontoon King’s Collegessa ja sen jälkeen vielä vuoden Edinburghin yliopistossa. Hän valmistui vuonna 1859 lääketieteen tohtoriksi.


title: Africanus Horton

text: Horton määrättiin vuonna 1859 Länsi-Afrikkaan, jossa hän toimi kirurgina Britannian armeijassa. Hänet oli sijoitettu sotilasuransa aikana useisiin kohteisiin, ja hän palveli sen aikana muun muassa Ašanti-sodissa vuosina 1863 ja 1873.


title: Africanus Horton

text: Sotilasuransa aikana Horton kiinnostui politiikasta. Hän kirjoitti tekstejä afrikkalaisesta nationalismista. Hän esitti teoksessaan "Political Economy of British Western Africa" (1865), että Fourah Bay College voisi olla oman sierraleonelaisen yliopiston ydin. Myöhemmin hän tuki Edward Wilmot Blydenin kampanjaa yliopiston perustamisesta Sierra Leoneen. Hän oli myös mukana vuosina 1868–1873 niin sanotussa Fantien konfederaatiossa, koska hän uskoi sen auttavan afrikkalaisia itsehallintoon.


title: Africanus Horton

text: Hortonin "West African Countries and Peoples" julkaistiin vuonna 1868. Siinä hän haastoi vallalla olleen käsityksen afrikkalaisten alemmuudesta ja ehdotti itsehallintoa eri kansallisuusryhmille. Horton oli kuitenkin uskollinen Britannialle, jonka ajatteli vaikuttavan kulttuurisesti ja teknologisesti Afrikan kehittymiseen.


title: Africanus Horton

text: Horton jäi 45-vuotiaana eläkkeelle asevoimista ja palasi Freetowniin suhteellisen rikkaana miehenä. Hän jatkoi edelleen afrikkalaisen koulutuksen kehittämistä ja perusti pankin, jonka tarkoituksena oli avustaa paikallista yrittäjyyttä. Horton ansaitsi hyvin rahaa yritystoiminnallaan ja kultakaivoksiin tekemillään sijoituksillaan, ja hän olikin 1880-luvun alussa Afrikan rikkaimpia miehiä.


title: Africanus Horton

text: Horton kuoli Freetownissa lokakuussa 1883.


title: Africanus Horton

text: Horton oli panafrikkalainen patriootti, vaikka jotkut afrikkalaiset ajattelijat eivät olekaan pitäneet hänen kritiikittömästä eurooppalaisten arvojen hyväksynnästä. Horton oli kuitenkin voimakas rasismin vastustaja ja Länsi-Afrikan tieteellisen ja nykyaikaisen kehityksen edelläkävijä. Hän pystyi tieteellisesti perustelemaan afrikkalaisten ja eurooppalaisten eron olevan historiallinen ja ympäristöllinen, ei rodullinen.


title: Africanus Horton

text: Hortonin merkitys unohdettiin pian hänen kuolemansa jälkeen. Hänen kirjoituksensa nostettiin kuitenkin 1900-luvun jälkipuoliskolla esiin, kun "West African Countries and Peoples" julkaistiin uudelleen vuonna 1969 ja "Letters on the Political Condition of the Gold Coast" vuonna 1970.


title: Africanus Horton

text: Kraatteri Merkuriuksella on nimetty Hortonin mukaan.


title: Shymbulak Ski Resort

text: Shymbulak Ski Resort on talviurheilukeskus Almatyssa Kazakstanissa Trans-Ili Alataun vuoristossa.


title: Shymbulak Ski Resort

text: Shymbulak Ski Resort rakennettiin vuonna 1954 ja sitä on sen jälkeen laajennettu useaan kertaan.


title: Shymbulak Ski Resort

text: Shymbulak Ski Resort toimi vuoden 2011 Aasian talvikisojen ja vuoden 2017 talviuniversiadien lumilautailun, alppi- ja freestylehiihdon kilpailupaikkana. Se on ollut myös ehdolla kilpailupaikaksi Almatyn hakiessa talviolympialaisia vuosiksi 2014 ja 2022.


title: Bona Kellgren

text: Bonaparta Moreaua Fredrika Lovisa (Bona) Kellgren (synt. Calonius 1. maaliskuuta 1801, Kuopio – 16. huhtikuuta 1889, Kuopio) oli suomalainen laivanvarustaja. Hän peri miehensä August Kellgrenin laivanvarustamon ja kauppahuoneen Kuopiossa vuonna 1850 ja kehitti sitä yhdeksi suurimmista suomalaisista yrityksistä.


title: Bona Kellgren

text: August Kellgren oli aloittanut uransa kehittelemällä mesimarjajalosteita. Hän omisti olutpanimon ja polttimon Kuopiossa, mutta vasta sahatoiminta oli tehnyt hänestä upporikkaan. Hän omisti Atrakosken sahan Nilsiässä sekä viipurilaisen kauppahuoneen, jossa toimi Hackman & Co. liikekumppanina. Miehensä kuoltua Bona Kellgrenistä tuli testamentin mukaisesti Kuopion suurimman kauppahuoneen johtaja.


title: Bona Kellgren

text: Laivanvarustaja Bona Kellgrenin rakennuttamat kuunarit Wellamo ja Savon Neito kuljettivat rahtia Viipuriin ja Pietariin sekä myös Saksaan, Italiaan ja Englantiin. Hän oli myös osaomistajana muutamissa laivoissa ja lotjissa ja kuljetutti rahtia muiden omistamissa laivoissa.


title: Bona Kellgren

text: Vuonna 1872 Bona Kellgrenin poika, Yhdyspankin Kuopion-konttorin johtaja ja kauppahuoneen toinen johtaja Rurik Kellgren menetti suvun koko omaisuuden pelivelkojen takia. Tytär Fanny Kellgren perusti puolestaan menestyksekkään siemenkaupan konkurssin jälkeen. Bona Kellgren kuoli 88-vuotiaana 1889.


title: Bona Kellgren

text: Vanhemmat lääninmaanmittari Israel Calonius ja Lovisa Packman. Puoliso vuodesta 1828 apteekkari, kauppahuoneen omistaja Johan August Kellgren (k. 1850), vanhemmat kauppias J. J. Kellgren ja I. Cloth (Kloth) Strömstad. Lapset Lovisa Josephine Pipping (s. 1829) - puoliso lääketieteen ja kirurgian tohtori, professori Joachim Wilhelm Pipping, Rurik Teodor Kellgren (s. 1831), Sofia Augusta af Frosterus (s. 1832) - puoliso senaattori, hovioikeuden presidentti Charles Emil af Frosterus, Rosalie Nylander (s. 1835) - puoliso lääninlääkäri Edvin Nylander, Sixtus Fridolf Kellgren (s. 1837), Emelia Maria (s.1839), Fanny Charlotta Kellgren (s. 1839), Hermina Natalia (s. 1841), Ernst Alfred Kellgren (s. 1841).


title: Se hetki on nyt

text: Se hetki on nyt on Vesa Haajan esikoisalbumi, joka julkaistiin 17. helmikuuta 2017 levymerkillä Bluelight Records. Kappaleissa yhdistyy nostalginen ja melodinen pop, iskelmämusiikki sekä rockmusiikki. Albumin kappaleiden kirjoitukseen on Haajan lisäksi osallistuneet Esa Eloranta ja Marko Haavisto, ja sen on tuottanut Antti Ikola.


title: Se hetki on nyt

text: Albumin ensimmäinen single ”Mä tuskin vielä uskon” julkaistiin 26. helmikuuta 2016. Se julkaistiin maaliskuussa myös 7” vinyylinä, jonka b-puolella on kappale ”Keskiyö”. Toinen single ”Uusi tähti” julkaistiin 25. marraskuuta 2016.


title: La Fausse Suivante

text: La Fausse Suivante (kansainvälisesti "The False Servant") on vuonna 2000 ensi-iltansa saanut Benoît Jacquotin ohjaama ja käsikirjoittama ranskalainen draamakomediaelokuva, jonka pääosissa ovat Isabelle Huppert, Sandrine Kiberlain, Pierre Arditi ja Mathieu Amalric. Elokuva kertoo viehättävästä nuoresta perijättärestä, joka naamioituu ritariksi paljastaakseen rahan perässä juoksevan onnenonkijan.


title: La Fausse Suivante

text: "La Fausse Suivante" perustuu Marivaux’n näytelmään "La Fausse Suivante, ou le Fourbe puni" vuodelta 1724. Georges Benayoun oli elokuvan tuottajana. Elokuva sai ensi-iltansa Ranskassa 8. maaliskuuta 2000 ja oli Pyramide Distributionin teatterilevittämä. Elokuva keräsi Ranskassa teatterikierroksensa aikana 93 290 katsojaa ja sai ranskalaisilta elokuvakriitikoilta lähinnä myönteisen vastaanoton. Elokuva julkaistiin Ranskassa DVD:lle 23. huhtikuuta 2002.


title: Valkoinen hetero

text: Valkoinen hetero on Samuli Putron viides studioalbumi, joka julkaistiin 24. helmikuuta 2017.


title: Valkoinen hetero

text: Albumin nimikkosingle ”Valkoinen hetero” julkaistiin 15. syyskuuta 2016, ja Putro on sanonut kappaleen kertovan ”ihmisestä ihonvärin ja seksin tuolla puolen”. Toinen single ”Matkamuistot” julkaistiin 13. tammikuuta 2017, ja se nousi helmikuussa radiosoittolistan 59. sijalle.


title: Valkoinen hetero

text: Albumi debytoi Suomen virallisen listan kolmannella sijalla.


title: Vajra

text: Vajra tai salamavaltikka on vajrayana-buddhalaisuudessa esiintyvä symbolinen esine. Vajra kuvastaa tantrisen polun ylivoimaisuutta, maskuliinisuutta, suurta myötätuntoa ja taitavia tekoja. Vajran keskiosa ilmentää todellisuuden perimmäistä luonnetta ja sen haaroittuvat päät yleensä symboloivat vajrayana-buddhalaisuudessa tärkeitä buddhaperheitä.


title: Vajra

text: Vajraa käytetään soittokellon kanssa. Kello kuvastaa tällöin feminiinisyyttä, viisautta ja śūnyatāa. Yhdessä vajra ja soittekello symboloivat valaistumisen nondualistista luonnetta. Seremonioissa vajraa pidellään oikeassa kädessä ja soittokelloa vasemmassa kädessä.


title: Vajra

text: "Vajra" on sanskritia tarkoittaa timanttia ja salamaa. Sana on sukua suomenkielisille sanoille "vasara" ja "vaaja".


title: Vajra

text: Vajra esiintyy vajrayana-buddhalaisessa taiteessa Vajradharan, Vajrasattvan, Vajrapanin ja Mahasthamapraptan käsissä. Vajrasta on olemassa myös muunnos, johon kuuluu kaksi ristikkäin asetettua vajraa - se tunnetaan nimellä kaksoissalamavaltikka. Kaksoissalamavaltikka on Amoghasiddhin tunnus.


title: The Best of

text: The Best of on progressiivisen rockin yhtye Von Hertzen Brothersin kokoelma-albumi, joka julkaistiin huhtikuussa 2012 levymerkillä Universal Music.


title: The Best of

text: Albumi debytoi Suomen virallisen listan seitsemännellä sijalla, ja se pysyi listalla yhteensä kolme viikkoa.


title: The Best of

text: Viihdesivusto Imperiumin Esko Juhola piti itseään jäävinä antamaan albumille arvosanaa, mutta sanoi suosittelevansa sitä varauksetta uusille kuuntelijoille. Hän sanoi julkaisun DVD-osan antavan hyvän kuvan yhtyeen livekunnosta.


title: Drought

text: Drought on ranskalaisen black metal -yhtye Deathspell Omegan EP-levy, joka julkaistiin 22. kesäkuuta 2012 levymerkillä Norma Evangelium Diaboli.


title: The Grinding Wheel

text: The Grinding Wheel on yhdysvaltalaisen thrash metal -yhtye Overkillin 18. studioalbumi, joka julkaistiin 10. helmikuuta 2017.


title: The Grinding Wheel

text: Albumi debytoi Suomen virallisen listan sijalla 44.


title: Aleksi Neuvonen

text: Aleksi Neuvonen (s. 1975) on suomalainen tulevaisuuden tutkija ja yrittäjä. Hän on ajatushautomo Demos Helsingin toinen perustaja Roope Mokan kanssa. Koulutukseltaan Neuvonen on filosofian maisteri.


title: Aleksi Neuvonen

text: Tulevaisuuden tutkijana Neuvonen on erikoistunut globaalien haasteiden ja kansalaisten oman toiminnan suhteeseen, kaupunkikehitykseen ja digitaalisen talouden käynnistämään yhteiskunnalliseen muutokseen. Hän on ollut puhujana Suomi-Areenalla Hän on ollut toteuttamassa aiheesta skenaario-tutkimuksia, kuten Roope Mokan kanssa toimittamaansa Tammen Huutomerkki-sarjassa ilmestynyt kirjaa " Olimme kuluttajia - Neljä skenaarioita vuodesta 2023" (Tammi 2009) ja Euroopan komissiolle julkaisua "From Local Loops to Global Champions: Scenarios for Sustainable Lifestyles 2050". Näissä on hyödynnetty Neuvosen ja Demos Helsingin kehittämää counting backwards -menetelmää, joka on sovellus tulevaisuuden tutkimuksessa käytetystä backcasting-skenaariomenetelmästä.


title: Aleksi Neuvonen

text: Neuvosen on ollut kokoamassa vuonna 2012 ilmestynyttä ulkoministeri Alexander Stubbin tilaamaa Suomen maabrändiraporttia.


title: Aleksi Neuvonen

text: Neuvonen toimii eko- ja luomutuotteiden erikoismyymäläketju Ruohonjuuren ja konfliktinratkaisujärjestö Crisis Management Initiativen hallituksen jäsenenä. Hän on myös ympäristöjärjestö Dodo ry:n perustaja ja puheenjohtaja vuosina 2005–2007.


title: The Empire

text: The Empire on puolalaisen death metal -yhtye Vaderin 11. studioalbumi. Se julkaistiin 4. marraskuuta 2016.


title: La Pazin departementti (Honduras)

text:
La Paz on departementti Hondurasin rannikolla. Departementin pääkaupunki on La Paz.
Departementti on perustettu vuonna 1869. Alueen pinta-ala on 2 331 km², ja vuonna 2013 siellä asui 198 926 ihmistä.


title: Built to Last

text: Built to Last on ruotsalaisen power metal -yhtye HammerFallin 10. studioalbumi. Se julkaistiin 4. marraskuuta 2016.


title: Ask (ravintola)

text: Ask on Helsingin Kruununhaassa vuonna 2012 toimintansa aloittanut ravintola. Gastronomien seura valitsi Askin Vuoden ravintolaksi vuonna 2014. Vuonna 2014 ravintola sai tasonsa merkiksi arvostetun Michelin-tähden. ja on pitänyt sen siitä lähtien. Toukokuussa 2017 julkaistussa White Guide Nordic 2018 listauksessa Ask oli Global Master Class luokkaa ja paras suomalainen ravintola.


title: Ask (ravintola)

text: Ravintolan keittiömestarina ja omistajana toimii Filip Langhoff ja toisena ravintoloitsijana ja omistajana Linda Stenman-Langhoff. joka toimii myös sommelierina.


title: Ask (ravintola)

text: Restaurant Askissa on 22 asiakaspaikkaa (toisen lähteen mukaan 26). Ruoka tehdään kotimaisista luomuraaka-aineista ja sesongin aineksia hyödyntäen. Inspiraatio tulee luonnosta, ympäristöstä ja ihmisistä ympärillä. Ravintolla on lounastarjoilu perjantaina ja lauantaina, ja illallista se tarjoilee keskiviikosta lauantaihin. Samassa osoitteessa toimi 20 vuotta aiemmin ravintola Safka ja sen jälkeen Luomo.


title: Spinnova

text: Spinnova on suomalainen yritys, joka kehittää selluloosakuidun käyttöä erityisesti tekstiiliteollisuuden tarpeisiin. Yritys on laajentanut VTT:n laboratoriomittakaavassa toteuttaman puukuituja langaksi muokkaavan prosessin tuotannolliseen mittakaavaan. Puuvillan käyttöön verrattuna Spinnovan menetelmällä havupuukuidusta tuotetun langan valmistus kuluttaa 99 prosenttia vähemmän vettä. Prosessissa ei käytetä liuottimia tai muitakaan haitallisia kemikaaleja. Langasta voidaan varmistaa kangasta, joka sopii hyvin vaate- ja tekstiiliteollisuuden käyttöön.


title: Spinnova

text: Spinnova voitti muun muassa työ- ja elinkeinoministeriön (TEM) vuonna 2015 järjestämän kansainvälisen biojalostamokilpailun. Spinnova Oy on perustettu vuonna 2014, ja toimintansa se aloitti vuoden 2015 alussa. Yhtiön kotipaikka on Jyväskylä ja toimitusjohtaja on Janne Poranen.


title: Spinnova

text: Tavanomaisen sellunvalmistusprosessin jälkeen tehdään mekaaninen käsittely, jossa valmistuu mikrofibrilloitu selluloosa (MFC), joka on hienompaa ainesta kuin sellussa. Spinnovan prosessiin sellutehtaalta tullessaan MFC:stä tehdään geelimäinen massa, joka ruiskutetaan pienten suutinten läpi suurella nopeudella ja kuivataan, jolloin massasta muodostuu tekstiilivalmis kuitu. Suurin ero muihin selluloosapohjaisiin kuituihin on, ettei selluloosaa liuoteta kemiallisesti. Spinnovan prosessiin ei kuulu lainkaan haitallisia kemikaaleja, ja prosessin ainoa sivuvirta on vesihöyry, joka johdetaan takaisin prosessin alkupäähän.


title: Spinnova

text: Yritys keräsi noin kaksi miljoonaa euroa pääomasijoituksia alkuvuonna 2015. Tällä yritystä on tarkoitus kehittää pilottimittakaavan tuotannon mahdollistavaksi toimijaksi. Joitain Spinnovan puukuitulangasta valmistettuja juhlavaatteita nähtiin esimerkiksi jo Presidentinlinnan Itsenäisyyspäivän vastaanotolla 2016. Yrityksen tavoitteena on saada tuotantoprosessi toimimaan ja kasvaa niin, että yritys pystyisi vastaamaan tekstiiliteollisuuden materiaalitarpeisiin. Ensimmäinen teollisen mittakaavan pilottilaitos valmistuu Jyväskylään vuoden 2018 lopussa.


title: Epärakenteellinen ohjelmointi

text: Epärakenteellinen ohjelmointi on varhainen ohjelmointiparadigma Turing-täydelliseen ohjelmointiin (, ks. Turingin kone).


title: Epärakenteellinen ohjelmointi

text: Epärakenteellisia ohjelmointikieliä ovat Assembly sekä varhaiset BASIC, COBOL, FORTRAN ja MUMPS versiot.


title: Epärakenteellinen ohjelmointi

text: Tyypillisiä piirteitä epärakenteellisessa ohjelmointikielessä:Epärakenteellisuutta pyritään välttämään johtuen taipumuksesta aiheuttaa "spagetti-koodia".


title: Epärakenteellinen ohjelmointi

text: Vastakohta epärakenteelliseen ohjelmointiin on strukturoitu ohjelmointi.


title: Hajautettu levyjärjestelmä

text: Hajautettu levyjärjestelmä on yleiskäsite ohjelmistoille, jotka välittävät tiedostoja ja hakemistoja tietokoneiden välillä.


title: Hajautettu levyjärjestelmä

text: Nämä levyjärjestelmät eivät jaa lohkokohtaista levytietoa vaan käyttävät verkkoprotokollaa ja kohdejärjestelmän tiedostojärjestelmä käsittelee lohkokohtaisen tallennuksen.


title: Hajautettu levyjärjestelmä

text: Eräitä protokolliin liittyviä haasteita ovat käyttäjäoikeuksien hallinta eri tietokoneiden välillä (jotka voivat käyttää eri käyttöjärjestelmiä ja tiedostojärjestelmiä) sekä suorituskyky.